Beograd, 15. Jun 2012.\nBRISEL ZADOVOLJAN NIKOLICEVOM POSETOM\nBRISEL, 14. jun (Tanjug) – Brisel smatra uspešnom prvu predsednicku posetu Tomislava Nikolica, receno je Tanjugu danas u Evropskoj komisiji, uz napomenu da je predsedniku Srbije skrenuta pažnja na važnost pomirenja u regionu. "Razgovori su bili veoma dobri", rekao je funkcioner EU koji je prisustvovao današnjem Nikolicevom susretu sa šeficom evropske diplomatije Ketrin Ešton.\n"Mislim da smo pokrili sve važne teme", dodao je.\nIsti izvor je, medutim, ukazao da je Nikolicu jasno stavljeno do znanja da su njegove nedavne izjave o Vukovaru i Srebrenici neprihvatljive za EU.\n"Podsetili smo ga da je istorija Evrope puna krvavih sukoba i netrpeljivosti, ali da su oni prevazideni nakon što je odluceno da se krene putem pomirenja", kaže Tanjugov izvor.\nFunkcioner EU je rekao da je Nikolicu receno da je slican proces pomirenja neophodno sprovesti i na Zapadnom Balkanu kako bi ceo region imao evropsku perspektivu.\nNIKOLIĆ: SVE ŠTO JE RANIJE DOGOVORENO MOŽE DA BUDE PRIMENJENO\nBRISEL, 14. juna 2012.(Beta) Predsednik Nikolić je posle sastanka sa Barozom istakao da je od visokih zvaničnika u Briselu čuo da se od Srbije ne traži da na putu u EU prizna Kosovo i rekao da je dobio objašnjenja šta je tačno dogovoreno u dijalogu BeogradPriština i ocenio da sve dosad postignuto može i da se primeni. Dodao je da smatra da nijedan dogovor s Prištinom nije ugrozio ustavni poredak Srbije i da nije bio na štetu njenih građana.\nRekao je da će boravak pregovarača EU Roberta Kupera iduće nedelje u Beogradu biti prilika da se razjasni zašto srpski pregovarač(Borislav Stefanović) tvrdi da se dogovori različito tumače.\nNikolić je naglasio da Srbija želi da postane članica EU, ima status kandidata i sve će biti učinjeno da do kraja godine s EU o tome počne pregovore.\nNikolić je podvukao da "svesna da mnogo ključnih zadataka Srbija nije obavila, spremna je da to obavi, a ne tiče se to samo reforme pravosuđa koja nije dobro urađena, borbe protiv organizovanog kriminala, mita i korupcije koja mora da bude sprovedena mnogo energičnije i oštrije, istraživanja nezakonitih privatizacija, borbe za slobodu medija, oslobađanje medija od uticaja politike, koja je čak i u vlasništvu, borba protiv partijske države, pošto politička elita u Srbiji vlada svakodnevno".\nNikolić je podvukao da su se razgovori s Barozom dotakli "naših odnosa s administracijom u Prištini, uslova koji se postavljaju, dogovora koji su dosad postignuti.\n"Mi smo ovde konačno uspeli da saznamo kako izgledaju dogovori, kako izgledaju tumačenja tih dogovora od strane Evropske komisije koja je bila posrednik i koja zna kako je to dogovoreno".\n"Mi ćemo o tome izvestititi građane i javnost u Srbiji, a ja činim koliko mogu da Srbija što pre dobije vladu, vlada će odmah odrediti svoje pregovarače zato što nam je izuzetno važno da pokušamo, a mislim da možemo da i uspemo, da najesen dobijemo od Evropske komisije predlog da se otvore pregovori s Evropskom Komisijom". Nikolić je naglasio da je "Srbija velika zemlja na Zapadnom Balkanu, želim da razvijamo dobre susedske odnose sa svima, želim da uverimo sve naše susede da nam je u interesu mir, bezbednost, da i svojoj deci i starijima obezbedimo bolju budućnost, zato što je Srbija u ekonomskom kolapsu koji će morati što pre da rešava novim investicijama i zapošljavanjima".\n"Naš prioritet, put u budućnost, ostaje članstvo u EU i potrudićemo se da bude učvršćeno sve što je dosad urađeno i da od toga odemo dalje".\nNa pitanje novinara šta je suština normalizacije s Kosovom, Nikolić je odgovorio da će "podržati sve one dogovore koji ne ugrožavaju ustavni poredak Srbije i nisu na štetu građana i ostajem pri tome".\n"Mislim da nije postignut nijedan dogovor koji bi rušio ustavni poredak i koji bi bio na štetu građana Srbije, što je barem tako nama u Beogradu predstavljeno, a ukoliko se ispostavi, a već u sredu ćemo u Beogradu imati posetu (EU posrednika) Roberta Kupera, da ima nešto što nije moglo da bude dogovoreno, svakako da neće biti ni primenjivano".\n"Ali iz materijala do kojih sam došao, sve što je dogovoreno, može da bude primenjeno. S tim što ostaje da nam pregovarač iz Beograda objasni kako je došlo do različitih tumačenja tih dogovora i zašto se njegovo tumačenje razlikuje od tumačenja EU", stavio je do znanja predsednik Srbije.\nNikolić je naglasio da je od čelnika EU danas u Briselu čuo "jasno definisano da EU nikada neće tražiti od Srbije da prizna nezavisnost Kosova i Metohije".\n"A to što traži da živimo mirno, bezbedno, bogato to je dobar zahtev i uveren sam da EU želi da i Albanci i Srbi žive bolje nego što su živeli dosad i ja ću sa svoje strane da učinim sve da se to zaista i ostvari", zaključio je Nikolić.\nEŠTON: OČEKUJEMO OD NIKOLIĆA DA NASTAVI EVROPSKI PUT\nBRISEL, 14. juna 2012. (Beta) Visoka predstavnica Evropske unije Ketrin Ešton rekla je da je veoma zadovoljna današnjim razgovorom u Briselu sa novim predsednikom Srbije Tomislavom Nikolićem i dodala da današnji sastanak vidi kao prvi od mnogih.\n"Prenela sam poruku gospodinu Nikoliću da očekujem da nastavi evropski put, i da cela EU podržava Srbiju u tim naporima. Takođe sam naglasila da je potrebno rešiti određena pitanja, kako bi se krenulo napred", navodi se u saopštenju visoke predstavnice EU.\nEšton je dodala da je ohrabrujuće to što je čula od Nikolića "da će svi dogovori koji su do sada postignuti u dijalogu sa Prištinom, biti u potpunosti sprovedeni".\n"Takođe sam naglasila da ćemo, čim se formira nova vlada (Srbije) i stvori mogućnost za to, morati da ubrzamo proces (pregovora Beograda i Prištine) i budemo spremni da se izborimo sa svim teškoćama. Dalje sam naglasila čvrstu poziciju EU da su za nas od ključne važnosti puna saradnja i sloboda kretanja za pripadnike Euleksa", navela je Ešton.\nVisoka predstavnica EU dodala je da je u razgovoru sa Nikolićem istakla i važnost regionalne saradnje i pomirenja, i istakla da je "ohrabrena time što je čula da će Srbija nastaviti da doprinosi stabilnosti i napretku čitavog regiona".\n"To su osnovni principi EU i za mene nema mesta u današnjem svetu za retoriku iz prošlosti", piše u saopštenju Ketrin Ešton posle sastanka sa predsednikom Srbije Tomislavom Nikolićem.\nBAROZO: ULOGA NIKOLIĆA I KONSTRUKTIVNA SARADNJA MEĐU SRPSKIM VOĐIMA KLJUČ\nBRISEL, 14. juna 2012.(Beta) Predsednik Evropske komisije Žoze Manuel Barozo izjavio je danas u Briselu, posle razgovora sa predsednikom Srbije Tomislavom Nikolićem, da je Evropska komisija snažano predana tome da pomogne Srbiji na putu u Evropsku uniju, da očekuje što pre novu srpsku vladu i naglasio da je normalizacija s Prištinom presudna za to da EU počne pregovore o članstvu s Beogradom.\nSrbija je u martu dobila status kandidata za članstvo u EU u martu, što je priznanje za ostvareni napredak i to nalaže jasnu odgovornost za budućnost, dodao je Barozo, podvukavši važnost dobre susedske saradnje i pomirenja u regionu.\n"Ja sam predsedniku Nikoliću potvrdio", dodao je čelnik EK, "da nam je veoma stalo da tesno sarađujemo sa Srbijom na ključnim poljima reforme pravosuđa, suzbijanja korupcije i organizovanog kriminala, slobode medije i, što uopšte nije poslednje, na strukturnim ekonomskim reformama".\nBarozo je primetio da "Srbija kao zemlja kandidat za članstvo mora uneti novu snagu u sprovođenje programa reformi", a "rukovodeća uloga predsednika Nikolića i konstruktivna saradnja među svim srpskim vođima su ključ za brzo formiranje nove, postojane vlade, za snažan nacionalni jednoglasan stav stranaka oko evropskog programa Srbije, a posebno za ubedljive reforme".\nBarozo je naglasio da je to važno da bi se naročito mladim ljudima u Srbiji omogućilo da nađu posao. Sve ove životno važne reforme za Srbiju su posebno značajne u ovim teškim ekonomskim prilikama, rekao je Barozo. "Raspravljali smo", istakao je on, "i o veoma važnoj ulozi koju Srbija igra u jugoistočnoj Evropi, a ja sam izrazio uverenje da će Srbija nastaviti da se ponaša pozitivno i konstruktivno u regionalnoj saradnji i pomirenju, gradeći dalje na dobroj volji ispoljenoj u proteklim godinama lično vođstvo predsednika Nikolića i snažna predanost će biti od presudne važnosti za odnose Srbije sa svim susedima".\n"Ja sam s tim u vezi podvukao da je normalizacija odnosa Srbije s Kosovom apsolutno ključni uslov za napredak u sledeću etapu napretka u uključivanju u Evropsku uniju", stavio je do znanja Barozo.\nZa Evropsku komisiju će to biti presudno važno da može da preporuči početak pregovora (o članstvu sa Srbijom) zemljama članicama EU.\nDEVENPORT: NEMA NOVIH USLOVA EU ZA SRBIJU\nBEOGRAD, 14. juna 2012. (Beta) Ambasador Velike Britanije u Beogradu Majkl Devenport izjavio je danas da nema novih uslova Evropske unije za Srbiju, ali je ukazao da je neophodno da se što pre nastavi dijalog Beograda i Prištine.\n"Što se tiče novih uslova nema ih, jasno je to što je istakao Evropski savet decembra (2011.) i ponovo marta kada je Srbija postala kandidat za članstvo u EU", rekao je ambasador za Radio Beograd.\nDevenport je ocenio da su pregovori Beograda i Prištine "hitni" i dodao da "razume da to zavisi od formiranja nove vlade", ali je ponovio i da su nastavak dijaloga i sprovođenje postignutih dogovora "jako važni". Devenport je poručio da Srbija "treba da iskoristi priliku" da nastavi ka EU za šta bi "bilo poželjno" brzo formiranje nove vlade.\n"Nadamo se da će vaši lideri i vaš predsednik (Tomislav Nikolić) sada kada će imati obnovljen legitimitet, poslušati nedvosmislenu poruku građana koji su ipak u velikoj većini glasali za proevropske stranke, i da odlučno i hrabro nastaviti političke reforme i normalizaciju odnosa sa susedima; ovo je važna tačka", kazao je Devenport.\nAmbasador je ocenio da je dolazak u Beograd komesara za širenje EU Štefana Filea, na inauguraciju predsednika Nikolića, bio "pozitivan signal", a to je i Nikolićev odlazak u Brisel.\nTo što je Nikolić u svoju prvu posetu danas otputovao u Brisel, "pozitivna je poruka o nameri Srbije u vezi sa evrointegracijom i izazovima u vezi s tim", rekao je ambasador.\nDevenport je kazao da su pred EU "veliki ekonomski izazovi" što utiče na političke odnose i stvara "težak kontekst u kojem se vodi debata o daljem širenju i razvoju EU".\nMINISTARSKA KONFERENCIJA PROCESA SARADNJE U JUGOISTOCNOJ EVROPI (PSJIE)\nJEREMIĆ: NASTAVITI NAPORE NA JAČANJU MIRA I STABILNOSTI\nBEOGRAD, 14. juna 2012. (Beta) Ministar spoljnih poslova Srbije Vuk Jeremić istakao je danas u Beogradu da su zemlje članice Procesa saradnje u jugoistočnoj Evropi (SEECP) postigle izuzetan uspeh u unapređenju regionalne saradnje i da treba nastaviti napore u cilju jačanja mira, stabilnosti i prosperiteta.\n"Ciljevi koje smo postigli kao region su ogromni, u to nema sumnje. Zemlje predstavljene u ovoj organizaciji su radile veoma naporno u produbljivanju bilateralnih i multilateralnih odnosa. Jačanje sveobuhvatnih veza bilo je i ostaje strateški prioritet za svakog od nas, posebno u ovim vremenima političke i ekonomske nesigurnosti", rekao je Jeremić na otvaranju ministarskog sastanka SEECP u Palati Srbija.\nJeremić je dodao da mir, bezbednosti i prosperitet treba da budu potpuno konsolidovani u regionu JIE i pozvao članice SEECP da nastave još bližu saradnju kako bi "region konačno mogao da ispuni svoj strateški potencijal". On je takođe kazao da Kosovo ne može da prisustvuje sastancima SEECP zato što nije suverena država. On je međutim dodao da je Savet za regionalnu saradnju (RČ) adekvatan forum gde se može čuti glas kosovskih Albanaca pošto je prema postignutom dogovoru o regionalnom predstavljanju Prištini omogućeno da učestvuje isključivo kao nedržavni akter na sastancima te organizacije.\n"Želimo da budemo jasni po tom pitanju: gde god je Republika Srbija, ne može biti 'Republika Kosovo'. Ni u SEECP, ni u Savetu Evrope, ni u OEBSu, ni u jednoj instituciji pri UN", kazao je Jeremić.\nPodsećajući da se ove godine obeležava 100 godina od Prvog balkanskog rata, Jeremić je rekao da je tim povodom za regionalne aktivnosti usvojen slogan "Od balkanskih ratova do balkanskog mira", koji oslikava ono što je cilj SEECP potpuna transformacija i modernizacija društava regiona.\n"Takvo dostignuće će zauvek zatvoriti vrata eri koja je pružila manje nego što je obećavala svakoj od zemalja koje su na našem geografskom prostoru", ocenio je on.\nMinistar Jeremić je podsetio da je Srbija 2011. godine uspešno predsedavala raznim regionalnim organizacijama, među kojima Centralnoevropskom inicijativom, Jadranskojonskom inicijativom i SEECP.\nNajvažniji prioriteti tokom predsedavanja Srbije SEECP, prema njegovim rečima, bili su jačanje saradnje u borbi protiv organizovanog kriminala i terorizma, razvijanje strategije za zaštitu životne sredine, promovisanje kulturne saradnje kao i produbljivanje institucionalnog dijaloga između SEECP i Evropske komisije, kao i drugih institucija Evropske unije.\n"EU je, kao OEBS, važan član Regionalnog saveta za saradnju, koji je operativna ruka SEECP", rekao je on. "Očekujemo da će predstojeći izbor za novog generalnog sekretara RČ, mog dragog prijatelja i kolege Gorana Svilanovića, uneti novu dinamiku i doprineti još tešnjoj saradnji između RČ i SEECP", rekao je Jeremić. On je istakao da integralni deo uspešnog procesa pomirenja predstavlja rešavanje pitanja izbeglica. "Tokom predsedavanja Srbije preduzeti su konkretni koraci u postizanju novog konsenzusa po pitanju zaštite prava izbeglica na Balkanu", kazao je Jeremić, podsetivši da je prošlog novembra na ministarskoj konferenciji u Beogradu doneta zajednička deklaracija kojom je potvrđena politička volja svih potpisnica da nastave rad na sveobuhvatnom rešenju svih problema izbeglica na regionalnom nivou.\nJedan od prioriteta srpskog predsedavanja bio je razvoj kohezivne strategije jačanja zaštite prirodne sredine jer, poput organizovanog kriminala, prirodne katastrofe i klimatske promene ne vode računa o granicama, kazao je Jeremić.\nSrbija je, prema njegovim rečima, koncentrisala napore i na promovisanje kulturne saradnje.\n"Multikulturalizam u ovom delu sveta je istinski autentičan. Ne postoji ništa veštačko ili nametnuto u načinu na koji pozajmljujemo i dopunjujemo jedni druge kada obeležavamo različite događaje i odajemo počast istorijskim ličnostima", kazao je Jeremić.\n"Verujemo da je kulturna dimenzija integralni deo okončanja procesa pomirenja, kao i rešavanja pitanja izbeglica", rekao je šef srpske diplomatije i dodao da će Srbija nastaviti da igra aktivnu ulogu u jačanju veza jugoistočne Evrope sa Uneskom.\nInstitucionalno jačanje SEECP i obezbeđivanje nužnih alatki za efikasnije rešavanje regionalnih izazova bilo je, prema njegovim rečima, jedno od najvažnijih pitanja na kojima se Srbija angažovala tokom svog predsedavanja. Jeremić je predložio da članice Procesa saradnje razmotre osnivanje Parlamentarne skupštine jugoistočne Evrope, kao "uravnotežni odraz političkih snaga predstavljenih u parlametnima zemalja članica". Srbija završava jednogodišnje predsedavanje SEECP, a naredna predsedavajuća je Makedonija. Članice SEECP su Albanija, Bosna i Hercegovina, Bugarska, Crna Gora, Grčka, Hrvatska, Makedonija, Moldavija, Rumunija, Srbija i Turska.\nPSJIE: REGIONALNA SARADNJA ZNAČAJNA ZA EVROPSKE INTEGRACIJE\nBEOGRAD, 14. juna 2012. (Beta) Učesnici sastanka Procesa saradnje u jugoistočnoj Evropi (PSJIE) založili su se danas u Beogradu za dalje jačanje regionalne saradnje koja je, kako su ocenili, značajna za evropske integracije.\nPredstavnici članica PSJIE podržali su kandidaturu Gorana Svilanovića za generalnog sekretara Saveta za regionalnu saradnju (R C C) i izrazili uverenje da će on nastaviti da unapređuje rad tog tela.\nSvilanović je zahvalio na podršci učesnicima današnjeg sastanka i rekao da očekuje da će iduća godina biti uspešna godina. Zamenik premijera Turske Ali Babadžan rekao je da veruje da će nova vlada Srbije nastaviti da radi na evropskim integracijama i da će vrlo brzo uslediti i prijem zemalja regiona u EU, uprkos ekonomskoj krizi i umoru od proširenja. Babadžan je kazao da će evropske integracije doprineti transformaciji Balkana u region prosperiteta i napretka, pozdravio predstojeće pregovore Crne Gore sa EU i dodao da se nada da će uskoro biti pronađeno rešenje za spor oko imena Makedonije.\nOn je kazao da dijalog Beograda i Prištine mora biti nastavljen bez pauze i da je od velike važnosti da postignuti dogovori budu u potpunosti primenjeni.\nŠef crnogorske diplomatije Milan Roćen ocenio je da je PSJIE važna za ostvarenje ciljeva evroatlantskih integracija, navodeći da članstvo u EU i NATO ne može biti realizovano bez regionalne saradnje. On je kazao da je prijem Hrvatske u EU "vodilja" drugim zemljama na putu ka integracijama kao i da je dodeljivanje statusa kandidata Srbiji dodatno ohrabrenje.\nPomoćnik ministra spoljnih i evropskih poslova Hrvatske Nebojša Koharović rekao je da će Hrvatka nastaviti da pomaže zemlje koje teže ka članstvu u EU.\nZamenik ministra spoljnih poslova Albanije Selim Belortaja rekao je da dogovor o regionalnom predstavljanju Kosova, kao i svi drugi dogovori Beograda i Prištine, moraju biti primenjeni i da Kosovo treba da bude predstavljeno u svim regionalnim organizacijama.\n"To će doprineti regionalnom pomirenju i daljem razvoju i prosperitetu svih naroda", kazao je on.\nMinistar spoljnih poslova Rumunije Andrej Marga rekao je da PSJIE treba postaviti na još snažnije osnove i ojačati organizaciju kako bi bila u mogućnosti da se suoči sa izazovima budućnosti, a u interesu građana. Šef makedonske diplomatije Nikola Poposki rekao je da Makedonija veruje da proces evropskih integracija treba da bude nastavljen i da podržava kandidate iz regiona za članstvo u UN i drugim međunarodnim organizacijama.\nPoposki, čija zemlja sutra preuzima od Srbije predsedavanje PSJIE, je rekao da će prioriteti Makedonije biti dobrosusedski odnosi i da će promovisati princip regionalne saradnje i pomirenja.\nMinistar spoljnih poslova BiH Zlatko Lagumdžija rekao je da veruje da će do 2020. godine sve zemlje regiona biti članice EU. Državni sekretar u Mnistarstvu spoljnih poslova Slovenije Božo Cerar rekao je da su regionalna saradnja i dobrosusedski odnosi najbolji način za ostvarivanje stabilnog i održivog razvoja regiona, dok je predstavnik Bugarske Rusi Ivanov kazao da je regionalna saradnja instrument na putu integracija. Zamenik ministra spoljnih poslova i evropskih integracije Moldavije Andrej Popov rekao je da su partnerstvo, dijalog i saradnja osnovni instrument napretka regiona na putu evropskih integracija.\nSRBIJA PREDLAŽE FORMIRANJE REGIONALNE SKUPŠTINE\nBEOGRAD, 14. jun (Tanjug) – Srbija je zvanicno lansirala ideju formiranja Parlamentarne skupštine Procesa saradnje u jugoistocnoj Evropi (PSJIE), koja je naišla na pozitivan odek, saopštio je, po završetku ministarskog sastanka, šef srpske diplomatije Vuk Jeremic.\n"Srbija danas zvanicni lansirala ideju formiranje parlametarne skupštine PSJIE, parlamentarnog tela koje bi se odnosilo na procese saradnje u ovom regionu. Smatramo da bi takva vrsta regionalnog parlamenta, po uzoru na parlamentarne skupštine OEBS i Saveta Evrope, osnažio odnose u regionu i dao novi kvalitet bliskoj saradnji zemalja", kazao je on na konferenciji za novinare.\nJeremic je dodao da je Srbija spremna da ponudi Beograd kao sedište tog tela, ali ce se o tome raspravljati u narednim mesecima.\nJeremic je podsetio da je u 2011. i 2012. Srbija bila u žiži regionalne saradnje, jer je predsedavala prakticno svim regionalnim organizacijama, a više od 100 sastanaka održano je na razlicitim nivoima u Beogradu. Predsedavanje je, kako je rekao, prošlo bez ikakvih problema iako postoje otvorena pitanja u regionu, a deo njih se ticu Srbije.\nJeremic je svoj izbor za predsedavajuceg Generalne skupštine UN oznacio kao "priznanje celom regionu" i naglasio da ce to biti predsedavanje za ceo region, jer ce dati vecu vidljivost i biti od koristi za sve.\nJeremic smatra da odnosi u regionu nisu nikada bili bolji od pocetka prošlih ratova. "Nemamo druge osim da gradimo zajednicku buducnost", porucio je on.\nSrbija je, kako je dodao, pokrenula i diskusiju oko reforme ove organizacije. "Ovo je izuzetno dinamicno vreme, stvari se brzo menjaju i mislim da nam je neophodno sagledavanje kako da osnažimo i obnovimo instituciju PSJIE. Debata koja je pokrenuta donela je mnoge ideje, i mislim da ce bii detaljnije razmatrane tokom makedonskog predsedavanja", uveren je on.\nJEREMIĆ: NIKAD BOLJI ODNOSI NA ZAPADNOM BALKANU\nBEOGRAD, 14. juna 2012. (Beta) Ministar spoljnih poslova Srbije Vuk Jeremić rekao je danas da odnosi na Zapadnom Balkanu nikada nisu bili bolji nego sada.\n"Otvorena pitanja se rešavaju mirnim i diplomatskim putem, uz uzajamno uvažavanje i razumevanje" i "nema nam druge osim da gradimo zajedničku budućnost", rekao je Jeremić na konferenciji za novinare posle sastanka šefova diplomatija zemaljaučesnica Procesa saradnje u Jugoistočnoj Evropi (PSJIE).\nOn je podsetio da je Srbija, koja završava predsedavanje procesom PSJIE, uporedo predsedavala i Centralnoevropskom i Jadranskojonskom inicijativom, i procesom saradnje u Crnomorskom regionu.\n"Predsedavanje PSJIE je bilo vidljivo i održano je više od 100 sastanaka u Beogradu na različitim nivoima. Sve je prošlo u najboljem redu, bez problema, iako postoje otvorena pitanja u regionu", rekao je Jeremić. Jeremić je kazao da je Srbija dobila veliko priznanje time što je on postao naredni predsedavajući Generalne skupštine Ujedinjenih nacija.\nZahavalio je Crnoj Gori i Makedoniji što su glasale za njega i rekao da će njegove predsedavanje biti od koristi za sve države Balkana.\nJeremić je rekao da je Srbija tokom predsedavanja PSJIE pokrenula inicijative za Regionalni centar za humanitarna delovanja u Nišu, kao i diskusiju o reformi PSJIE da bi se ona obnovila i osnažila.\nJeremić je istakao da je Srbija danas zvanično pokrenula ideju o formiranju Parlamentarne skupštine Jugoistočne Evrope, radi jačanja odnosa i saradnje.\nMinistar spoljnih poslova Crne Gore Milan Roćen čestitao je Srbiji zbog predsedavanja PSJIE koje je ocenio kao uspešno i rekao da su sve zemlje regiona napredovale u evrointegraciji zbog čega je neophodna njiova međusobna saradnja.\n"Želimo da pomognemo sebi, ali na taj način najbolje pomažemo svojim susedima", rekao je ministar Crne Gore koja je pre Srbije predsedavala PSJIE.\nNikola Poposki, ministar spoljnih poslova Makedonije koja sutra preuzima predsedavanje PSJIE je rekao da će njegova vlada raditi na povećanju ugleda regiona.\nPodsetivši je da je cilj svih zemalja Zapadnog Balkana da budu primljene u Evropsku uniju, Poposki je rekao da će Makedonija raditi i na tome da region postane privlačan za investicije, da se poboljša turizam, i saradnja uzaštiti okoline, saradnja lokalnih vlada, u poljoprivredi, nauci.\nMinistri zemaljačlanica PSJIE zasedali su u Beogradu uoči samita šefova svojh država ili vlada. Srbija time završava svoje jednogodišnje predsedavanje PSJIE, a tu dužnost preuzima Makedonija.\nČlanice Procesa su Albanija, Bosna i Hercegovina, Bugarska, Crna Gora, Grčka, Hrvatska, Makedonija, Moldavija, Rumunija, Srbija i Turska.\nUČESNICI JEDNOGLASNO ZA IZBOR SVILANOVIĆA\nBEOGRAD, 14. juna 2012. (Beta) Učesnici sastanka Procesa saradnje u jugoistočnoj Evropi (PSJIE) jednoglasno su danas podržali izbor Gorana Svilanovića za generalnog sekretara Saveta za regionalnu saradnju (R C C).\nGlasanje o Svilanovićevom izboru biće zvanično održano sutra, u nastavku sastanka.\nNa skupu učestvuju zamenik ministra spoljnih poslova Albanije Seljim Belortaja, ministar spoljnih poslova BiH Zlatko Lagumdžija, generalni direktor direktorata za evropske poslove Bugarske Rusi Ivanov, kao i pomoćnik ministra za spoljne i evropske poslove Hrvatske Nebojša Kuharović.\nUčestvuju i ambasador Grčke u Srbiji Dimostenis Stoidis, zamenik ministra spoljnih poslova i evropskih integracija Moldavije Andrej Popov, ministri spoljnih poslova Crne Gore i Rumunije, Milan Roćen i Andrej Marga, državni sekretar u MSP Slovenije Božo Cerar, ministar spoljnih poslova Makedonije Nikola Poposki i zamenik premijera Turske Ali Babakan.\nSAMITA ŠEFOVA DRŽAVA I VLADA ZEMALJA ČLANICA PROCESA ZA SARADNJU U JUGOISTOČNOJ EVROPI U PALATI SRBIJA\nNIKOLIĆ: SRBIJA OSTAJE POSVEĆENA REGIONU, EVROPI I KOSOVU\nBEOGRAD, 15. juna 2012. (Beta) Predsednik Srbije Tomislav Nikolić izjavio je danas da Srbija ostaje posvećena unapređenju odnosa sa susedima i zemljama u okruženju i poručio da će se lično založiti da regionalna saradnja i dalje bude jedan od ključnih prioriterta spoljne politike zemlje.\nOtvarajući samit Procesa saradnje u Jugoistčnoj Evropi (SEECP)Nikolić je rekao da Srbija "ostaje da korača putem evropskih integracija, unapređujući, reformišući i menjajući sisteme koji koče njen razvoj i prosperitet". On je istakao da Srbija "eksplicnitno ili implicntno" neće priznati jednostranu nezavisnost Kosova, ali da ostaje otvorena za razgovore o kompromisnim resenjima, što je pokazala u dosadašnjem dijalogu Beograda i Prištine u kojem je postignut dogovor i o regionalnom predstavljanju Kosova na međunarodnim skupovima.\n"Regionalna saradnja pomaže produbljivanju i promovisanju bilateralnih odnosa između država članica, ubrzava evropske integracione procese u regionu Jugoistočne Evrope i stvara uslove za ekonomski napredak i poboljšanje životnog standarda stanovnika", rekao je Nikolić.\nPredsednik Srbije je naveo da je atmosfera saradnje u Jugoistočnoj Evropi postignuta "zahvaljujući predanom radu svih zemlja regiona" i da je Srbija posvećenost regionalnoj saradnji pokazala uspešnim predsedavanjima najznačajnijim inicijativama u regionu.\n"Zalažući se za jačanje politike dobrosusedstva i pomirenja u regionu, konstruktivnog i partnerskog dijaloga, Srbija je dostigla značajan nivo u odnosima sa svim zemljama Jugoistočne Evrope", rekao je Nikolić. Za Srbiju je od strateškog značaja kontinuirano unapređenje odnosa sa svim susedima, ali i da je "vitalno zainteresovana" za unapređneje položaja svoje manjine u zemljama regiona.\n"Srbija nastoji da vodi aktivan dijalog koji bi obezbedio rešavanje pitanja razgraničenja; unapređenje položaja i prava manjina; postizanje trajnih rešenja za izbeglice, regulisanje pitanja oduzete imovine, stanarskih prava, konvalidacije radnog staža; povraćaj kulturnog blaga; sukcesije i dr", rekao je Nikolić.\nObraćajući se učesnicima samita, Nikolić je naglasio da je "Kosovo i Metohija veoma osetljivo pitanje za Srbiju" dodajući da je Beograd nastojao da "na pragmatičan i fleksibilan način" obezbedi da se "poboljša život običnih ljudi koji žive u pokrajini".\n"Do sada, mir i stabilnost su sačuvani prevashodno zahvaljujući konsrtuktivnom stavu Srbije", rekao je Nikolić. On je naveo da stav o nepriznavanju jednostrano proglašne nezavisnosti predstavlja ustavni imperativ, moralnu istorijsku i demokratsku odgovornost.\n"Ostajemo otvoreni za razgovore o svim pitanjima i spremni smo na kompromisno rešenje, kao što smo pokazali u dosadašnjem toku dijaloga Beograda i Prištine", rekao je predsednik Srbije.\nCVETKOVIĆ: REGIONALNA SARADNJA PREDUSLOV EKONOMSKOG NAPRETKA\nBEOGRAD, 15. jun 2012. (Beta) Premijer Mirko Cvetković rekao je danas u Beogradu da je jačanje regionalne saradnje na Zapadnom Balkanu preduslov ekonomskog napretka političke i ekonomske stabilizacije i konsolidacije dobrosusedskih odnosa što su istovremeno i preduslovi za uspešnu integraciju u EU. "Zajednički cilj svih regionalnih inicijativa na Zapadnom Balkanu je razvoj multilateralne saradnje... zemlje regiona su shvatile da jedino zajedničkim snagama mogu prevazići situaciju u kojoj se nalazimo, tako što ćemo udahnuti novi život regionalnoj saradnji i iskoristiti velike mogućnosti koje nam ona otvara", rekao je Cvetković. Na otvaranju samita šefova i država i vlada zemalja članica Procesa za saradnju u jugoistočnoj Evropi u Palati Srbija, premijer Srbije je rekao da su politički prioriteti regionalnih inicijativa uspostavljanje trajnog mira i blagostanja naroda na prostoru regiona jugoistočne Evrope i težnja ka postizanju punopravnog članstva u Uniji.\n"Imajući to u vidu Srbija je na stanovištu da je neophodna racionalizacija i konkretizacija delovanja pojedinih regionalnih inicijativa. U narednim godinama regionalna saradnja bi trebalo da osigura principe i agendu za rešavanje preostalih izazova sa kojima se suočavamo", rekao je Cvetković posebno ukazujući na posledice svetske ekonomske krize.\nOn je dodao da je "pitanje svih pitanja koje muči sve počev od političkih lidera, preko ekonomskih stručnjaka pa do običnih građana, a to koje su razmere ponovnog ekonomskog posrtanja i koliko su duboki koreni krize". Podsetio je da je Srbija koja privodi kraju predsedavanje SEECP u proteklih godinu i po bila domaćin brojnih sastanaka na različitim nivoima čime je potvrdila želju za ostvarenjem jednog od prioriteta svoje spoljne politike produbljivanje i proširivanje regionalne saradnje.\nPODRŠKA EVROINTEGRACIJI ZEMALJA REGIONA\nBEOGRAD, 15. juna 2012. (Beta) Učesnici samita zemalja Procesa saradnje u Jugoistočnoj Evropi (SEECP) danas su podržali evrointegraciju zemalja regiona i ocenili da je njihova saradnja ključna za rešavanje otvorenih pitanja.\nMinistar spoljnih poslova Rumunije Andrei Marga rekao je da je saradnja ključna za uspostavljanje poverenja i pomirenja, i za rešavanje problema, poput organizovanog kriminala i ilegalne migracije.\n"SEECP je važan most između Evropsku unije i jugoistočne Evrope", rekao je Marga i poručio da Rumunija podržava evrointegraciju svih članova ove incijative.\nZamenik ministra spoljnih poslova Albanije Selim Belotraja rekao je da dogovor Prištine i Beograda o učešću Kosova na međunarodnim skupovima treba u potpunosti sprovoditi i zatražio da se Kosovo poziva na regionalne sastanke. On je kazao da približavanje zemalja regiona EU ukazuje na njihovo sazrevanje.\nBelotraja se založio za slobodu kretanja u regionu, navodeći da je putovanje samo s ličnim kartama "nedovršena priča". Državni sekretar u Ministarstvu spoljnih poslova Slovenije Božo Cerar rekao je da je suviše često regionalna saradnja fraza koja dobro zvuči i da treba više učiniti za konkretnije projekte, naročito infrastrukture i energetike.\nCerar je takođe izrazio nadu da će sve članice SEECP postati članice EU.\nGeneralni sekretar u Ministarstvu spoljnih poslova Grčke Janis Aleksis Zapos rekao je da EU ne treba da skreće pažnju s Jugoistočne Evropi i da proširenje Unije na taj region mora da dalje jača posle ulaska Hrvatske 2013. godine. On je istakao da su dobrosusedski odnosi ključni uslov evrointegracije i izrazio nadu da spoljni uticaji neće omesti taj proces.\nPomoćnik ministra spoljnih poslova Hrvatske Nebojša Kuharović rekao je da njegova zemlja nudi pomoć i podršku zemljama regiona koje žele da uđu u EU.\nSaradnja orijentisana na konkretne projekte je neophodna, rekao je Kuharović i naveo da Hrvatska planira bilateralne sporazume sa zemljama regiona o tehničkoj pomoći evrointegraciji.\nKuharovih je preneo čestitke predsednika Hrvatske Iva Josipovića noviozabranom predsedniku Srbije Tomislavu Nikoliću. Generalni sekretar OEBS Lamberto Zanijer rekao je da se ta organizacija kao i SEECP poslednjih 20 godina usredsređuje na izgradnju partnerstva i traženje načina da se prevaziđu problemi iz prošlosti. Evrointegracije su glavni zamajac reformi, rekao je Zanijer i dodao da OEBS podržava reforme potrebne da se ispune težnje zemalja regiona da postanu članice EU.\nHido Biščević, dosadašnji generalni sekretar Saveta za regionalnu saradnju za čijeg je naslednika na samitu izabran Goran Svilanović, rekao je da je saradnja u regionu donela mnoge dobre rezultate: približavanje, pomirenje i rešavanje problema iz prošlosti.\nPozivajući da se taj pozitivan trend nastavi, on je rekao da je potreban konkretan projekat koji će obuhvatiti ceo region. Šef Delegacije EU u Srbiji Vensan Dežer rekao je da je EU spremna da sarađuje sa zemljama regiona na njihovom putu u EU i ocenio da je za to neophodna regionalna saradnja koja je i vrednost po sebi. Dežer je pozdravio potvrdu opredeljenja predsednika Tomislava Nikolića da se nastavi evrointegracija Srbije i ocenio da je jučerašnja poseta Nikolića Briselu jasan znak za to.\nOn je izrazio nadu da će Srbija nastaviti da doprinosi regionalnoj saradnji i pomirenju, i da će novi lider nastaviti da rešava pitanja iz prošlosti poput ratnih zločina, nestalih i izbeglih.\nLIDERI SRBIJE, CG I MAKEDONIJE ZA JAČANJE SARADNJE\nBEOGRAD, 15. juna 2012. (Beta) Predsednici Srbije, Crne Gore i Makedonije Tomislav Nikolić, Filip Vujanović i Đorđe Ivanov istakli su danas u Beogradu da je u regionu učinjen značajan napredak u saradnji, izrazivši odlučnost da će je i dalje jačati jer je ona ključni uslov za integraciju celog regiona u EU.\n"Sa zadovoljstvom smo zaključili da je u proteklih godinu dana napravljen značajan napredak u saradnji, jer sve zemlje regiona dele zajedničke vrednosti, a to su demokratija, vladavina prava i poštovanje ljudskih prava", rekao je Nikolić na zajedničkoj konferenciji za novinare sa Vujanovićem i Ivanovim.\nNakon samita Procesa saradnje u jugoistočnoj Evropi (SEECP), Nikolić je dodao da je prioritet SEECP uspostavljanje još snažnije saradnje naročito u oblasti energetike, slobodne trgovine, transporta i komunikacija i u borbi protiv organizovanog kriminala.\n"SEECP je organizacija sastavljena od država čiji se građani razumeju i dobro poznaju i zato je osuđena na saradnju. Ona pomaže da se otklone nesuglasice", rekao je Nikolić i dodao da će se on lično truditi da ne bude "problem" u saradnji.\nVujanović je rekao da je ovo bio uspešan samit, a da je Srbija tokom predsedavanja SEECP afirmisala vrednosti i smisao te incijative.\n"Regionalno smo upućeni jedni na druge", istakao je Vujanović i dodao da njegova zemlja nema otvorenih pitanja ni sa jednim susedom.\nPredsednik Crne Gore se založio za produbljivanje saradnje sa Srbijom na svim nivoima i predložio da se centralne banke obe zemlje usaglase u direktnom platnom prometu, jer će to, kako je naveo, u velikoj meri olakšati ekonomsku saradnju.\nVujanović je zahvalio Nikoliću na podršci da Crna Gora na samitu EU u junu dobije datum za početak pregovora i Srbiji poželeo da i ona do kraja godine to ostvari.\nPredsednik Makedonije koja od Srbije preuzima predsedavanje SEECP, Đorđe Ivanov ukazao je da je SEECP veoma konstruktivan proces za region, ali da je u budućnosti potrebno preduzeti više konkretnih inicijativa. Ivanov je rekao da će prioriteti makedonskog predsedavanja tom regionalnom inicijativom biti pored pitanja od regionalnog značaja i pitanja od globalnog značaja.\nOn je dodao da je cilj približavanja lidera iz regiona prevazilaženje predrasuda iz prošlosti i izgradnja zajedničke budućnosti, jer ima puno problema koji, kako je rekao, zahtevaju zajedničko rešavanje.\n"Potrebna nam je regionalna saradnja da bismo ispunili ključni uslov za ulazak u EU. Ostavimo male probleme malim ljudima", rekao je Ivanov.\nPLEVNELIJEV: REGIONALNA SARADNJA OD KLJUČNOG ZNAČAJA\nBEOGRAD, 15. juna 2012. (Beta) Predsednik Bugarske Rosen Plevnelijev rekao je danas u Beogradu da je regionalna saradnja na Zapadnom Balkanu od ključnog značaja imajući u vidu zajedničku viziju evropske budućnosti celog regiona.\nPlevnelijev je na samitu šefova država i vlada zemalja članica Procesa za saradnju u jugoistočnoj Evropi (SEECP) istakao da treba ojačati rad regionalnih inicijativa i kada se radi o stabilnosti i bezbednosti regiona, ali i zbog efikasnije borbe protiv organizovanog kriminala i korupcije.\n"Produbljivanje regionalne saradnje omogućiće rešavanje svih problema i učiniće nas snažnijim. Naša geografija je velika prednost i iskoristimo je, a to je moguće samo ako sarađujemo politički, infrastrukturno, energetski, bezbednosno i kulturno", ukazao je Plevnelijev.\nBABADŽAN: SARADNJA U REGIONU POTREBNA POSEBNO U VREME KRIZE\nBEOGRAD, 15. juna 2012. (Beta) Zamenik premijera Turske Ali Babadžan ocenio je danas u Beogradu da su ekonomska saradnja i integracija u regionu potrebni posebno u vreme krize.\nOn je na samitu Procesa saradnje u Jugoistočnoj Evropi (SEECP) rekao da članice ove regionalne incijative treba budno da paze na moguće prelivanje krize.\n"U vreme krize može biti iskušenja da podlegnemo protekcionizmu", rekao je Babadžan i dodao da je pravi lek jačanje regionalne saradnje.\nOn je naveo da "štednja mora da se pomiri s potrebom rasta" i ukazao na veliku nezaposlenost u regionu zbog čcega treba voditi odgovornu ekonomsku politiku.\nBabadžan je rekao i da je 100. godišnjica Balkanskih ratova dobra prilika da se Evropi i svetu pokaže da zemlje u regionu sarađuju.\nIVANOV: NAPORI DA SE PREVAZIĐU PREDRASUDE IZ PROŠLOSTI\nBEOGRAD, 15. jun 2012. (Beta) Predsednik Makedonije Đorđe Ivanov rekao je danas da zemlje jugoistočne Evrope treba da ulože dodatne napore da ojačaju regionalnu saradnju kako bi prevazišle predrasude iz prošlosti i integrisale u Evropsku uniju.\n"Ne treba da dozvolimo da nam prošlost ukrade sadašnjost i odloži budućnost. Došlo je vreme za akciju da bi ispunili zajedničke ciljeve integraciju u EU i NATO", rekao je Ivanov obraćajući se učesnicima samita Procesa saradnje u jugoistočnoj Evropi u palati Srbija.\nPredsednik Makedonije je ukazao da zemlje regiona treba da pokušaju da "zajednički pronađu odgovore za tekuće izazove, a ne da čekaju da im ih drugi daju".\nIvanov je naglasio da će prioriteti makedonskog predsedavanja SEECP biti dobrosusedski odnosi, saradnja u ekonomiji i poljoprivredi kao i prekogranična saradnja i zajednička borba u oblasti klimatskih promena. Srbija posle godinu dana predsedavanje SEECP prepušta Makedoniji.\nVUJANOVIĆ: CRNA GORA SNAŽNO PREDANA REGIONALNOJ SARADNJI\nBEOGRAD, 15. jun 2012. (Beta) Predsednik Crne Gore Filip Vujanović izjavio je danas u Beogradu na samitu Procesa saradnje u jugoistočnoj Evropi da je ta regionalna inicijativa 16 godina od njenog osnivanja doprinela ukupnom napretku i reformama u regionu.\n"Crna Gora je snažno predana regionalnoj saradnji i dobrosusedskim odnosima". rekao je Vujanović. On je rekao da je saradnja u svim oblastima jedini put za napredak država, ali i neophodna za evropske i evroatlantske integracije što uslovljava stabilnost u budućnosti.\nOn je naveo da saradnja u oblasti kulture približava građane zemalja regiona.\nPredsednik Crne Gore izrazio je nadu da će na predstojećem samitu Evropske unije krajem juna Crna Gora dobiti datum za početak pristupnih pregovora sa EU.\nRADMANOVIĆ: OTVORENA PITANJA REŠAVATI DIJALOGOM\nBEOGRAD, 15. juna 2012. (Beta) Član Predsedništva BIH Nebojša Radmanović izjavio je danas na samitu Procesa saradnje u jugoistočnoj Evropi da se BiH zalaže za jačanje saradnje u regionu i za rešavanje otvorenih pitanja u direktnom bilateralnom dijalogu.\nObraćajući se učesnicima sastanka u Palati Srbija, Radmanović je kazao da se BiH zalaže za jačanje regionalne saradnje u političkom, ekonomskom i energetskom smislu, ali se protivi njenoj daljoj, nepotrebnoj institucionalizaciji, istakavši da otvorene probleme treba rešavati bilateralnim dijalogom i u okviru postojećih institucija.\n"Nameravamo da do kraja godine podnesemo zahtev za status kandidata (za članstvo u EU)", rekao je Radmanović naglašavajcuhi da je BiH opredeljena za evropske integracije.\nOn je rekao da bi dobijanje statusa kandidata ubrzalo reforme u BiH i podstaklo tu zemlju na evropskom putu. "Protivimo se obustavljanju proširenja EU posle pristupa Hrvatske, za šta se zalažu neke člance EU", rekao je Radmanović i dodao da bi to loše uticalo na region.\nOn je rekao da se BiH zalaže da se pitanje Kosova reši u dijalogu Beograda i Prištine uz poštovanje rezolucije Saveta bezbednosti UN 1244.\nSAMIT ZAVRŠEN BEZ ZAJEDNIČKE DEKLARACIJE, ZBOG KOSOVA\nBEOGRAD, 14. juna 2012. (Beta) Samit Procesa saradnje u jugoistočnoj Evropi (SEECP) završen je danas u Beogradu bez usvajanja zajednicke deklaracije, zbog neslaganja delegacije Albanije sa predloženim tekstom.\nPredsednik Srbije Tomislav Nikolić rekao je na završnoj konferenciji za novinare da deklaracija nije mogla biti usvojena bez konsenzusa i da je Albanija insistirala na nečemu što ostale delegacije nisu tražile.\n"Radilo se o tome da se otvori novo poglavlje u ovoj organizaciji da se predstavnicima administracije u Prištini omogući učešće na način koji Srbiji nije prihvatljiv", rekao je Nikolić.\nPredstavnik Albanije prethodno je u govoru rekao da je njegova delegacija tražila da se u potpunosti poštuju sporazumi Beograda i Prištine o predstavljanju Kosova na regionalnim skupovima.\nNIKOLIC ŽALI ZBOG NEUSVAJANJA ZAVRŠNE DEKLARACIJE\nBEOGRAD, 15. jun (Tanjug) – Predsednik Srbije Tomislav Nikolic izrazio je danas žaljenje zbog toga što na završetku beogrdskog samita Procesa saradnje jugoistocne Evrope nije usvojena zajednicka deklaracija, iako su sve države clanice te inicijative saglasne sa njenim ciljevima.\nNikolic je, na zajednickoj konferenciji za novinare sa predsednicima Crne Gore i Makedonije Filipom Vujanovicem i Đordem Ivanovim, objasnio da se deklaracija samita donosi konsenzusom koji je izostao zbog insistiranja predstavnika Albanije na necemu na cemu nije insistirala nijedna druga clanica. "Radilo se o tome da se na izvestan nacin otvori novo poglavlje u ovoj organizaciji odnosno da dode do predstavljanja administracije iz Prištine na nacin koji za Srbiju nije prihvatljiv jer nije dogovoren do sada", rekao je Nikolic.\nPrema njegovim recima, to je bacilo malu senku na jedan uspešan skup organizovan na zadovoljstvo svih ucesnika.\nNikolic je izrazio nadu da samiti PSJIE u buducnosti nece biti uskraceni za završni akt.\nNIKOLIC: SPREMNI ZA KOMPROMISNA REŠENJA SA PRIŠTINOM\nBEOGRAD, 15. jun (Tanjug) – Predsednik Srbije Tomislav Nikolic izjavio je danas da je Srbija pokazala konstruktivan pristup i dobru volju u dijalogu Beograda i Prištine, što namerava da cini i ubuduce iako to cesto nije nailazilo na adekvatan odgovor druge strane, niti na razumevanje medunardonih posrednika. Srbija ostaje otvorena za razgovore o svim pitanjima i spremna je na kompromisna rešenja, istakao je Nikolic otvarajuci Samit Procesa saradnje u jugoistocne Evrope (PSJIE) u Beogradu.\nPo recima predsednika Srbije, pitanje Kosova i Metohije je veoma osetljivo za Srbiju, ali je zemlja nastojala da na pragmatican i fleksibilan nacin obezbedi bolji život obicnih ljudi koji žive u pokrajini.\n"Do sada su mir i stabilnost sacuvani pre svega zahvaljujuci konstruktivnom stavu Srbije. Principijelna pozicija Srbije o buducnosti Kosova i Metohije ostaje nepromenjena. Mi nikada necemo eksplicitno ili implicitno priznati njenu jednostrano proglašenu nezavisnost. To predstavlja ustavni imperativ kao i našu moralnu, istorijsku i iznad svega demokratsku dužnost", istakao je Nikolic.\nObracajuci se na engleskom jeziku delegacijama 12 zemalja regiona, Nikolic je podsetio da je u dijalogu s Prištinom postignut aranžman o regionalnom predstavljanju i saradnji, kojim je obezbedeno ucešce svih i asimetricnost predstavljanja delegacija Prištine.\nJEREMIC: GDE JE REPUBLIKA SRBIJA, NE MOŽE REPUBLIKA KOSOVO\nBEOGRAD, 14. jun (Tanjug) – Šef srpske diplomatije Vuk Jeremic porucio je danas u Beogradu, u obracanju ministrima spoljnih poslova Procesa saradnje u jugoistocnoj Evropi, da u skladu sa sporazumom Beograda i Prištine o regionalnom predstavljanju, Kosovo može da ucestvuje na sastancima iskljucivo kao nedržavni akter. "Želim da budem jasan po tom pitanju: gde je Republika Srbija, ne može biti Republika Kosovo. Ni u PSJIE, ni u Savetu Evrope, OEBS niti nekoj instituciji ili agenciji u okviru sistema UN", rekao je Jeremic otvarajuci ministarski sastanak te regionalne inicijative kojom Srbija predsedava.\nJeremic je ocenio da je Savet za regionalnu saradnju (R C C) adekvatan regionalni forum na kojem se može cuti glas vlasti kosovskih Albanaca južne srpske pokrajine Kosova i Metohije.\n"To je u skladu sa sporazumom o regionalnom predstavljanju, postignutom u okviru tehnickog dijaloga (Beograda i Prištine) uz posredovanje EU. On omogucava Prištini da ucestvuje kao nedržavni akter na sastancima R C C. Statusno neutralni sporazum, koji je u skladu sa Rezolucijom SB UN 1244, ne odnosi se na multilateralne forume, poput PSJIE, na kojima je clanstvo rezervisano za suverene države", istakao je Jeremic. Podsecajuci da se ove godine obeležava 100 godina od Prvog balkanskog rata, Jeremic je rekao da je tim povodom za regionalne aktivnosti usvojen slogan "Od balkanskih ratova do balkanskog mira", koji oslikava ono što je cilj PSJIE potpuna transformacija i modernizacija društava regiona.\n"Takvo dostignuce ce zauvek zatvoriti vrata eri koja je pružila manje nego što je obecavala svakoj od zemalja koje su na našem geografskom prostoru", ocenio je on.\nSTEFANOVIĆ: AKO NEMA TEKSTA FUSNOTE NAPUŠTAMO PREGOVORE\nBEOGRAD, 14. juna 2012. (Beta) Šef pregovaračkog tima Borislav Stefanović izjavio je da će Srbija napustiti pregovarački sto, ako na pločici sa nazivom Kosova i zvezdicom ne bude ispisan tekst fusnote.\n"Sporazum o regionalnom predstavljanju neće moći da se primenjuje ukoliko dogovoreni tekst fusnote ne bude ispisan na pločici ispred kosovskih zvaničnika. Predstavnici Srbije neće učestvovati u novoj obmani, da na pločici piše samo Kosovo sa zvezdicom", rekao je Stefanović za "Večernje novosti" od petka.\nPosrednik u pregovorima Beograda i Prištine Robert Kuper rekao je ranije da Beograd pogrešno insistira na tome da na tabli sa nazivom Kosova i zvezdicom, bude ispisan i kompletan tekst fusnote.\nStefanović je kazao da u sporazumu piše "da na pločici mora da stoji objašnjenje ili fusnota, da je predstavljanje Kosova u skladu sa Rezolucijom 1244 i mišljenjem Međunarodnog suda pravde".\n"O tome su obaveštene sve članice EU, SAD i regionalne organizacije. Sadašnje interpretacije predstavljaju rušenje teško postignutog kompromisa", kazao je Stefanović i dodao da fusnota mora da bude jasno istaknuta. "Nikada ništa nisam krio i dnevno sam izveštavao i institucije i građane o svemu dogovorenom. To što sada Kuper i kosovski Albanci krivotvore sporazume nema veze sa mnom", rekao je.\nStefanović je kazao da je očigledno da Kuper sada "saučestvuje u rušenju postignutih dogovora" i da je nečija namera da se za to optuži srpska strana.\n"Međunarodne diplomate koje su se ponašale kao Kuper, obično su kasnije bile zainteresovane i za uljne škriljce, energetsko bogatstvo ili telekomunikacije na Kosovu. On samog sebe diskredituje kao posrednika u dijalogu", ocenio je Stefanović.\nStefanović smatra da će se nova Vlada Srbije dogovoriti sa predsednikom Republike Tomislavom Nikolićem o daljim koracima u pregovaračkom procesu Beograda i Prištine.\nJer, kako je rekao, "korisno je da se dođe do jedinstvene strategije. Postoje ideje da se dijalog podigne i na politički nivo, što bi možda bilo dobro. Važno je da državna politika nastavi da se vodi mudro i u nacionalnom interesu, bez mitingaških parola i krupnih reči iza kojih ne stoji ama baš nikakav rezultat", rekao je Stefanović.\nBOGDANOVIĆ: GARANCIJA KUPERA ZA SEVER SE OČITO ZLOUPOTREBLJAVA\nLEŠAK, 15. juna 2012. (Beta) Ministar za Kosovo i Metohiju Goran Bogdanović ocenio je danas da je "neprihvatljivo ponašanje Euleksa" da u saradnji sa prištinskim vlastima skidaju sa vozila registarske tablice koje MUP Srbije izdaje sa oznakama gradova na Kosovu i Metohiji.\n"Naš stav je poznat, a to je da Euleks u ovoj i svakoj drugoj situaciji mora striktno da se pridržava Rezolucije 1244 SB UN i da bude statusno neutralan", rekao je Bogdanović u Lešku na severu Kosova gde je danas predao na upotrebu fiskulturnu salu u Osnovnoj školi "Stana Bačanin".\nMinistar je podsetio da treba da se nastavi razgovor Beograda i Prištine u Briselu i da se sada pokušava sa zloupotrebom paragrafa 7 iz dogovora o slobodi kretanja u Briselu.\n"Mi smo u Briselu dobili usmenu garanciju od Roberta Kupera za sever Kosova zbog specifične situacije", rekao je Bogdanović i dodao da to znači da se na ovoj teritorije ne koriste kosovske tablice.\n"To se očito zloupotrebljava", rekao je ministar i izrazio očekivanje da će uskoro početi politički dijalog i da će brzo biti formirana nova Vlada Srbije.\nKosovske vlasti su, kako navode, na osnovu dogovora o slobodi kretanja u Briselu, donele uredbu po kojoj oduzimaju vozila i registarske tablice sa imenima kosovskih gradova, a koje izdaje MUP Srbije.\nBogdanović je danas kazao da su za Beograd "neprihvatljive tenzije" na Kosovu.\n"Mi ne želimo sukobe ni sa Prištinom ni sa međunarodnom zajednicom i ne želimo da se proliva krv. Očekujemo da naredni dijalog bude politički dijalog o severu Kosova jer je tehnički dijalog, koji je do sada vođen, došao u fazu gde postoje izuzetno veliki problemi", rekao je Bogdanović.\nMinistar je podržao današnju protestnu vožnju građana sa severa Kosova do prelaza Brnjak i Jarinje i dodao da i zvanični Beograd podržava sve mirne i demokratske akcije.\n"Srbi sa severa Kosova uvek će imati podršku od strane države kada brane Kosovo demokratskim i legitimnim sredstvima", rekao je Bogdanović i dodao da su predstavnici Srbije u "stalnom kontaktu sa Euleksom i da oni moraju da prihvate dogovor iz Brisela, a ne da se stavljaju na stranu Prištine".\nGovoreći o objektu koji je danas otvorio, Bogdanović je rekao da Srbija "stalno investira ne samo u infrastrukturu, već će Vlada, kao i do sada, nastaviti da ekonomski jača Kosovo, bez obzira na spekulacije pojedinih političkih partija koje tvrde suprotno".\nBILT: NA BALKANU VIŠE NECE BITI RATOVA I SUKOBA\nSOFIJA, 14. jun (Tanjug) – Švedski ministar spoljnih poslova Karl Bilt smatra da na Balkanu više nece biti menjanja granica, sukoba i ratova, ocenivši da taj region ima evropsku buducnost.\nGovoreci o Balkanu, Bilt je, u intervjuu za datom za sajt "Euinside" tokom Foruma za Balkan održanog 8. i 9. juna u Sofiji a objavljenog danas, istakao da u tom regionu nece više biti sukoba, menjanja granica i ratova. On je naveo i da taj region vec ima evropsku agendu ekonomske reforme, socijalni napredak i vladavinu prava, ali da Balkan još mora da sredi nerešene probleme organizovanog kriminala i korupcije. Na pitanje kakvi se sve potencijali nalaze na teritoriji Balkana, Bilt je naveo da je to region sa puno planina i puno reka i ogromnim neiskorišcenim vodenim potencijalom.\nGovoreci o buducnosti Evropske unije, Bilt je u istom intervjuu kazao da ce za deset godina evro i dalje biti snažna moneta na globalnim tržištima i da ce evrozona imati više clanica nego danas.\nŠvedski šef diplomatije smatra i da ce doci do vece ekonomske i finansijske integracije, kao i da ne ocekuje da Grcka napusti evrozonu. "Odluku o tome ce doneti ipak Grci", istice Bilt i podseca da istraživanja pokazuju da su Grci odlucno protiv izlaska iz evrozone.\nBilt dodaje da Švedska nije clanica evrozone ali da je vrlo zavisna od evra i zato veoma zainteresovana za njegov opstanak.\nŠPINDELEGER: SVE ZEMLJE BALKANA U EU DO 2020.\nBEC, 14. jun (Tanjug) – Sve zemlje zapadnog Balkana trebalo bi do 2020. da postanu clanice EU, izjavio je danas u Becu šef austrijske diplomatije Mihael Špindeleger posle razgovora sa albanskim kolegom Edmondom Hadžihastom.\nOn je, na zajednickoj konferenciji za novinare sa Hadžihastom, rekao da Austrija podržava da Albanija bude primljena u clanstvo EU najkasnije do 2020. godine.\nNa pitanje da li Albanija do kraja ove godine može dobiti status kandidata, Špindeleger je naveo da Albanija cini puno i da je to potrebno zemlji, ali i za put ka Evropi.\nSve napore Albanije u tom pravcu podržava Austrija, podvukao je on.\nHadžihasto se posebno zahvalio za stalnu podršku Austrije, posebno na putu Albanije ka clanstvu u EU. Špindeleger je dalje izrazio zadovoljstvo ishodom predsednickih izbora u Albaniji i cestitao Bujaru Nišaniju na pobedi.\nHadžihasto je pozvao svog austrijskog kolegu da prisustvuje proslavi 100. godišnjice nezavisnosti Albanije, koja ce biti proslavljena 28. novembra.\nLAGUMDŽIJA: IZBOR JEREMICA DOBAR ZA REGION\nBEOGRAD, 14. jun (Tanjug) – Ministar inostranih poslova Bosne i Hercegovine Zlatko Lagumdžija izjavio je danas, pred pocetak ministarske konferencije Procesa saradnje u jugoistocnoj Evropi (PSJIE) u Beogradu, da je izborom šefa srpske diplomatije Vuka Jeremica na mesto predsedavajuceg generalnom skupštinom UN konacno izabran neko ko dobro poznaje region.\n"Ovaj današnji sastanak ce biti prilika da svi zajedno cestitamo novom predsedniku Generalne skupštine UN Vuku Jeremicu jer sam siguran da njegovo predsedavanje ovim telom svetske organizacije ne znaci samo puno za Srbiju vec i citav region", naglasio je on u izjavi novinarima.\nLagumdžija je kazao da ce Generalna skupština UN dobiti predsedavajuceg "kome nece morati savetnici da govore šta se dešava u regionu, jer on to zna i sam i može nama svima biti od velike koristi".\nGovoreci o integraciji regiona u EU, šef diplomatije BiH izneo je mišljenje da je ova godina važna jer za ceo region "treba da bude godina evropske integracije, bržeg kretanja ka Evropi". Lagumdžija je ukazao da je za BiH važna regionalna saradnja i evroatlantske integracije ne zbog njenih spoljnopolitickih ciljeva, vec zato što to znaci transformaciju zemlje u bolju, funkcionalnu državu, koja ce živeti sa susedima u boljem naprednom okruženju.\nLagumdžija je izjavio da namerava da podrži kandidaturu Gorana Svilanovica za generalnog sekretara Saveta za regionalnu saradnju (R C C). "Iskoristicu priliku da dam svoj glas za novog generalnog sekretara Gorana Svilanovica, coveka koji zaista ovu funkciju cini vecom. Cinjenica da Svilanovic preuzima ovu funkcija znaci mnogo za ovu organizaciju", rekao je Lagumdžija novinarima.\nMAJKL KIRBI PREDLOŽEN ZA NOVOG AMBASADORA U SRBIJI\nBEOGRAD, 15. juna 2012. (Beta) Američki predsednik Barak Obama (Barack) predložio je da novi ambasador u Srbiji bude Majkl Kirbi koji je sada glavni zamenik pomoćnika državnog sekretara SAD.\nKako je danas objavila Ambasada SAD u Beogradu na društvenoj mreži tviter, Bela kuća je 14. juna objavila da Obama namerava da imenuje Majkla Kirbija za novog ambasadora SAD u Republici Srbiji.\nImenovanje Majkla Kirbija za ambasadora u Srbiji treba da odobri Senat. On će na mestu ambasadora naslediti Meri Vorlik koje je na čcelu američke diploamtske misije u Srbiji od januara 2010.\nKONUZIN: NISAM DAVAO SUGESTIJE O FORMIRANJU VLADE\nBEOGRAD, 15. jun (Tanjug) – Ambasador Rusije u Beogradu Aleksandar Konuzin izjavio je danas da, za razliku od nekih drugih ambasadora, nije davao sugestije vezane za formiranje nove vlade Srbije, ali je istakao da ona treba da odrazi raspoloženje biraca iskazano na izborima.\n"Znam da su neke moje kolege davale sugestije kako i kada bi se mogla formirati vlada Srbije. Ja nikakve takve sugestije nisam davao iz jednog prostog razloga što ce se Ruska Federacija uvek s poštovanjem odnositi prema odlukama koje donesu oni koje je izabrao srpski narod", rekao je Konuzin Tanjugu. Prema recina Konuzina, izbori su odrazili raspoloženje biraca u Srbiji, a zadatak politickih snaga u zemlji, ukljucujuci i poslanike, jeste da ta raspoloženja odraze i u skladu sa ustavom i zakonima formiraju organe vlasti. "Koliko razumem, dosad se nije uspelo da se formira parlamentarna vecina, a razlog su neslaganja koji postoje medu partijama izabranim u narodnu skupštinu", naveo je ruski ambasador.\nKako je istakao, to je "problem unutrašnjeg života Srbije". Rusija ce, dodao je Konuzin, nezavisno od toga kakva ce vlada biti formirana, uvek nastaviti da dosledno razvija odnose sa Srbijom. Upitan da li je, kako tvrde neki mediji, lideru socijalista Ivici Dacicu tokom nedavne posete Rusiji, sugerirano da vladu fomira sa naprednjacima, Konuzin je kratko odgovorio da je Dacic boravio u Rusiji na savetovanju o pitanjima bezbednosti. Dacic je, prema recima Konuzina, tom prilikom kao ministar unutrašnih posolva "imao odgovarajuce kontakte u Rusiji".\nBEOGRAD, 14. jun (Tanjug) – Srbija je svake godine u poslednjoj deceniji, u proseku, imala manje 20.000 stanovnika, ravnoteža izmedu sela i gradova je narušena na štetu ruralnih sredina, a od 4.512 sela u Srbiji, 700 je na izdisaju, receno je u Beogradu na skupu o depolulaciji sela.\nNa konferenciji u organizaciji Francuskosrpske privredne komore istaknuto je da su najveci problemi sela odliv mladog stanovništava, visoka starost stanovništva od preko 60 godina, nedostatak kvalitetne saobracajne i komunalne infrastrukture, ekonomska nerazvijenost i niz drugih problema.\nZbog toga treba definisati strategiju razvoja sela radi iskorišcenja svih rasploživih resursa i razvoja ruralnih sredina, njihovog ekonomskog prosperiteta i povratka mladih na selo, naveli su ucesnici.\nU oko 60 odsto sela izražen je odliv stanovništva u gradove, 70 odsto ljudi koji žive na selu je bez profesionalnog opredeljenja, jedna petina seoske dece ne upisuje osnovnu školu, zaposlenost stanovništva je mala, posebno u južnoj i istocnoj Srbiji, izneli su studenti koji su na konkursu, u organizaciji Francuskosrpske privredne komore, predstavili svoje radove na temu "Selograd, da li ekonomski razvoj neminovno povlaci depopulaciju sela".\nStudenti su prezentujuci svoje radove naglasili da zbog razvoja urbanih sredina nije neminovno nestajanje i depolulacija sela i predložili niz rešenja za razvoj seoskih sredina\nMedu ponudenim rešenjima su ulaganje u razvoj poljoprivrede, posebno organske, razvoj prehrambene industrije i zanatstva, bavljenje energetskom efikasnošcu i obnovljivim izvorima energije, kao i razvoj seoskog turizma i osnivanje obrazovnih i kulturnih centara na selima.\nNa konkursu za studentsku nagradu u organizaciji Francuskosrpske privredne komore prvu nagradu dobio je Mile Krtnic, student Fakulteta tehnickih nauka iz Novog Sada, druga nagrada pripala je Maji Drobnjakovic, studentu Ekonomskog fakulteta iz Subotici, a trecu nagradu dobio je Srdan Kostic, student Rudarskogeološkog fakulteta iz Beograda.\nTri najbolja rada nagradena su finansijski u ukupnom iznosu od 3.000 evra, a na konkurs se prijavilo oko 130 studentskih radova, iz cele Srbije i sa svih univerziteta.\nZbog velikog broja kvalitetnih radova, strucni žiri je odlucio da u finale ude, ne kako je inicijalno predvideno tri, nego šest studenata, izjavila je Sanja Ivanic, direktorka Francuskosrpske privredne komore\nDirektorka Ivanic je ocenila da studentski radovi sadrže nekoliko veoma zanimljivih, sistemskih rešenja za problem depopulacije srpskih sela.\nDANIJELI: TEK CEMO ODLUCITI O ULAGANJU U SRBIJU\nBEOGRAD, 14. jun (Tanjug) – Operativni direktor italijanske fabrike "Danijeli" Franko Alceta izjavio je da ce, posle nedavnog odustajanja od izgradnje fabrike u Špacu, odluka o eventualnim ulaganjima u Srbiju tek biti doneta. "Danijeli" je jednostavno usporio neke velike investicione odluke dok traži najbolju opciju u trenutnim tržišnim okolnostima gde vlada globalna ekonomska kriza, rekao je za "Blic" Alceta, objašnjavajuci zašto Italijani nece graditi fabriku u Šapcu.\nNa pitanje da li je "Danijeli" definitivno odustao od ulaganja u Srbiju nakon kupovine "Železare Sisak" pocetkom juna, Alceta nije decidirano odgovorio vec je objasnio da ce konacna odluka tek biti doneta.\nRazlozi odustajanja od ulaganja vrednog pola milijarde evra nisu ishod predsednickih izbora niti posebni uslovi koje je pred tu kompaniju postavila Demokratska stranka, naveo je treci covek italijanske kompanije. "Nijedna od te dve teorije o odustajanju nije tacna", kazao je Alceta.\n"Danijeli", u svetu treci po redu proizvodac delova za metalsku industriju, krajem marta sa predstavnicima srpske vlade je potpisao memorandum o razumevanju, neobavezujuci akt o nameri za ulaganje u izgradnju fabrike specijalnih celicnih delova u Šapcu.\nUbrzo nakon potpisivanja memoranduma sa srpskom vladom, kako piše "Blic", poceli su pritisci na "Danijeli" da ne seli proizvodnju iz Italije, kao i lobiranje vlada okolnih zemalja da se odluci za njihove države umesto za Srbiju.\n"Danijeli" je u maju putem tendera za 30 miliona dolara kupio Železaru Sisak.\nBEOGRAD, 15. juna 2012. (Beta) Ambasador Rusije u Srbiji Aleksandar Konuzin izjavio je danas da nema sistemskog pristupa srpske privrede za nastup u Rusiji, precizirajući da kompanije često ne sarađuju međusobno da bi zajednički nastupile na ruskom tržištu.\nKonuzin je u Privrednoj komori Srbije kazao da privrednici iz Srbije treba da se udružuju da bi lakše poslovali na ruskom tržištu i da bi bolje iskoristili pogodnosti bescarinske trgovine sa Carinskom unijom Rusije, Belorusije i Kazahstana, a uskoro i sa Ukrajinom.\n"Rusija je zainteresovana za poljoprivredne proizvode iz Srbije, jer su dobrog kvaliteta, ali srpski proizvođači ne mogu da odgovore na te potrebe", rekao je Konuzin na zajedničkoj sednici sekcija PKS za Rusiju, Belorisiju, Kazahstan i Ukrajinu.\nPrema njegovoj oceni, trgovinskoekonomska saradnja Srbije i Rusiji je na uzlaznoj putanji i mogućnosti bilateralne saradnje su praktično neograničene.\n"Dolaze još veći zajednički projekti, kao što je gasovod Južni tok, koji treba da bude započet krajem ove godine, kao i modarnizacija železničkih pruga u Srbiji", kazao je Konuzin i podsetio da je u Srbiji počela da radi najveća ruska banka Sberbanka, koja je spremna da investira, ali joj trebaju konkretni projekti.\nRuski ambasador je najavio i da će uskoro završiti mandat u Srbiji i zahvalio PKS i srpskim privrednicima na interesovanju za saradnju sa Rusijom.\nPredsednik Privredne komore Srbije Miloš Bugarin je istakao da početak 2012. godine karakteriše blagi rast izvoza Srbije u Rusiju i Belorusiju i smanjenje uvoza, kao i prepolovljena razmena sa Ukrajinom, dok je sa Kazahstanom razmena povećana, ali je izvoz srpske privrede i dalje nedovoljan.\nNajavljeno je da će 25. septembra ove godine PKS organizovati veliku investicionu konferenciju u Moskvi. Za septembar je dogovoren dolazak ukrajinskih i kazahstanskih privrednika u Beograd, a srpski privrendici će učestvovati krajem godine na Biznis forumu u Kazahstanu.\nSLEDECEG MESECA POCINJE PROIZVODNJA FIAT 500L\nBANJALUKA, BEOGRAD, 15. jun (Tanjug) – Grupacija Fiat automobili je u važnoj fazi razvoja, investicija i rasta, koji nigde nije viši nego u ovom regionu, a sledeceg meseca pocece u fabrici u Kragujevcu proizvodnja potpuno novog vozila, Fiat 500L, namenjenog globalnom tržištu, kazao je komercijalni direktor kompanije Fiat automobili Srbija (FAS) Džeri Klark.\nKlark je to najavio na otvaranju prodajnoservisnog centra u Banjaluci za vozila marki Fiat, Fiat Profešnal, Alfa Romeo, Lancia i DžIp u Republici Srpskoj, cime je zvanicno pocela saradnja Fiata i "Marketauta". U prodajnom salonu u Banjaluci, paralelno sa Italijom i Srbijom, prvo ce poceti prodaja noviteta , Fiat 500L, što se ocekuje u kasnu jesen, rekao je Klark.\nNovi partner FAS a "Marketauto" iz Banjaluke, cerkafirma kompanije "Euromodus", vec 11 godina uspešno saraduje sa "Ivekom" kao ovlašceni prodavac vozila i delova za teritoriju Bosne i Hercegovine.\nSvecanom otvaranju u cetvrtak je prisustvovao i ambasador Italije u Bosni i Hercegovini Raimondo De Kardona. Novi prodajnoservisni centar u Banjaluci zadovoljava sve multibrand (Fiat Penta) standarde grupacije Fiat Automobili.\nProdajni salon prostire se na 650 kvadratnih metara, dok je servisna zona opremljena svim specijalnim alatima i dijagnostickom opremom za vozila marki Fiat, Fiat Profešnal, Alfa Romeo, Lancia i Džip. "Marketauto" je šesti "Fiat Penta" diler u mreži kompanije FAS. Taj status vec imaju "Fiat centar" (Beograd), "Kompresor" (Beograd), "Stojanov" (Novi Sad), "Auto garant" (Cacak) i "Nikom" (Kragujevac).


Međak i Ranđelović: Srbija godinama kasni u sprovođenju reformi za članstvo u EU | N1 Srbija\nMeđak i Ranđelović: Srbija godinama kasni u sprovođenju reformi za članstvo u EU\n13.12.2019. |11.17 |\nPotpredsednik Evropskog pokreta u Srbiji Vladimir Međak izjavio je za N1 da je usporavanje dinamike pregovora o priključenju Srbije Evropskoj uniji, poruka Brisela: "Ljudi ne radite kako treba, dajte to da promenimo." Profesor Ekonomskog fakulteta Saša Ranđelović dodao je da su odnosi EU i Zapadnog Balkana trenutno kao "loša vanbračna zajednica" u kojoj se zemlje regiona prave da sprovode reforme, a Unija se pravi da želi te zemlje u članstvu.\nSrbija je ove nedelje otvorila poglavlje 4, koje se odnosi na slobodu kretanja kapitala u pregovorima s Evropskom unijom. Pregovori o pristupanju u ovom poglavlju pre svega se odnose na usklađivanje propisa iz oblasti kretanja kapitala i tekućih plaćanja, ali i na borbu protiv pranja novca i finansiranja terorizma.\nVladimir Međak ocenio je, po otvaranju tog poglavlja, da je EU time "pokazala dobru volju na osnovu najmanjeg troška". Pojašnjavajući tu svoju izjavu, Međak je u Novom danu TV N1 podsetio da je nakon blokade početka pregovora o članstvu Albanije i Severne Makdeonije u EU, delovalo da je proširenje gotovo, te da je Brisel sada iskoristio Srbiju da regionu pošalje jednu pozitivnu poruku.\nNaime, Crnoj Gori je ostalo da otvori samo još jedno poglavlje, o čemu očigledno još ne postoji konsenzus unutar Unije, a od četiri poglavlja za koja je Srbija imala spremne pregovaračke pozicije, poglavlje 4 je politički najmanje osetljivo, istakao je potpredsednik Evropskog pokreta.\nUpitan zašto nisu otvorena sva četiri pripremljena poglavlja, Međak je rekao da bi to bila poruka da stvari u Srbiji idu kako treba, a to, nažalost, nije tačno, jer i dalje postoje problemu u fundamentalnim poglavljima 23 i 24, koja se odnose na vladavinu prava.\n"Usporovanje dinamike jeste poruka 'ljudi, ne radite kako treba, ali i poruka 'dajte to da promenimo'", kazao je Međak i dodao da se u poslednjem izveštaju Evropske komisije na 20 mesta pominje "ozbiljan zastoj u napretku".\nPodsetio je da je Srbija još 2015. završila skrining, odnosno analizu ukslađenosti svog zakonodavstva sa evropskom pravnom tekovinom, i dobila pozive da dostavi pregovaračke pozicije, što za neka poglavlja nije učinila ni posle tri i po godine.\n"Prva stvar kada pogledate akcioni plan je da ćemo izmeniti Ustav kako bismo obezbedili nezavisnost pravosuđa. Mi smo rekli da ćemo to završiti 2017, a završićemo, u najboljem slučaju, 2020. Kasnimo tri godine za sopstvenim planom. Sve ovo drugo nemoguće je bez nezavisnog sudstva i tužilaštva", naveo je Međak.\nIstako je i da je Srbija 2018. dospela na "crnu listu" međuvladine organizacije FATF (Financial Action Task Force), koja se bori protiv pranja novca i finansiranja terorističkih organizacija, i to zbog toga što nije ispunila preporuke koje je dobila 2012. da bi šest godina kasnije, u samo nekoliko meseci, izmenila osam zakona i bila skinuta sa "crne liste". To, prema njegvoj oceni, šalje lošu poruku da vlasti u Beogradu reaguju samo pod pritiskom.\nRekao je i da je procena EU u početku bila da Srbija može da završi pregovarački proces za pet godina, a u šestoj smo godini pregovora tokom kojih smo otvorili tek 18 od 35 poglavlja.\nPrema njegovoj oceni, u Srbiji izostaje politička volja i stiče se utisak da evropske integracije baš i nisu toliko strateški interes.\nOcenio je i da su problemi koji trenutno postoje u EU "samo alibi za nerad kod kuće".\nRanđelović: Loša vanbračna zajednica\nSaša Ranđelović objasnio je da se poglavlje 4 bavi jednom od četiri osnovne slobode koje baštini EU, a to je slobodno kretanja kapitala.\nSrbija će, dodao je, u narednom periodu biti u obavezi da uskladimo svoje zakonodavstvo u toj oblasti sa evropskim, i neke regulative počeće da se primenjuju odmah, a neke danom pristupanja u EU.\nPodsetio je i da Srbija trenutno uvozi više proizvoda nego što izvozi, i da taj deficit biva pokriven suficitom u kapitanom delu. Stoga bi, kako je istakao, liberalizacija tokova kapitala mogla blagotvorno da se odrazi na taj segment platnog bilansa.\nRanđelović je, međutim, dodao da je dešavanja EU rezultiraju smanjenim entuzijazmom građana u vezi sa pridruživanjem, što ostavlja određene posledice i oni koji kreiraju politike relativno brzo čitaju te poruke.\n"Ako građani to ne percipiraju bitnim, onda je i pritisak ne mene koji donosim odluke nešto manji", istakao je Ranđelović.\nOdnos EU i zemalja Zapadnog Balkana opisuje kao dvostran, gde se zemlje regiona, s jedne strane, delimično ispunjavaju neke standarde, a Brisel delimično pokušava da ostvari utisak da te države zaista želi.\n"Ukoliko nemate prave reforme, šanse, čak i uz snažnu političku volju su relativno skromne, a ako nemate političku spremnost, podsticaj za političke elite je još manji", upozorio je.\nTakvu situaciju Ranđelović je slikovito nazvao "lošom vanbračnom zajednicom", gde se zemlje Zapadnog Balkana prave da sprovode reforme, a EU se pravi da te zemlje želi u svom članstvu.\n"S nestrpljenjem čekamo revidiranu metodologiju proširenja. Postoje nedoumice da li će se ona odnositi na Srbiju i Crnu Goru, ili samo na potencijalne kandidate koji će započeti pregovore (...) Bilo bi dobro da se i sa jedne i sa druge strane ta koncentracija na ovo pitanje podigne. Ako budemo nastavili da na ovakav način pogađamo stative taj rez neće biti onakav kakav želimo", kazao je profesor Ekonomskog fakulteta.\nvladimir međak Saša Ranđelović evrointegracije Evropska unija\nFon der Lajen: Narednih šest meseci ključni za EU i Zapadni Balkan 14.01.2020.\nPutuj Evropo i pošalji nam malo peciva. Nama je dobro sreća jedna neizreciva.\nOnaj što ima devet televizora bi mogao da pogleda i deo ove emisije i da odgovor ZAŠTO vlasta ne radi dovolno brzo na domaćem zadatku zadatom od strane EU?\nGospoda su možda mogla da objasne zašto onda EU podržava vlast u Srbiji na putu nesprovođenja reformi? Ovo je na nivou:"Jeste vi muzičar....


EXPRES VESTI - Pištaljka: Aerodrom bez konkursa primio 778 radnika\nPištaljka: Aerodrom bez konkursa primio 778 radnika\nIzvor | Fonet\nBEOGRAD - Beogradski aerodrom "Nikola Tesla", čiji je većinski vlasnik država Srbija, zaposlio je tokom prošle godine 778 radnika bez konkursa, čime je broj zaposlenih povećan sa nešto manje od 500 na više od 1.200, objavio je danas antikorupcijski sajt Pištaljka.\nOd 778 novozaposlenih, 760 ljudi je na određeno vreme, a 18 na neodređeno, dok je iznos koji aerodrom izdvaja za zarade povećan dvostruko - sa 683.205.000 dinara na 1.342.598.000 dinara, ili više od 11 miliona evra, pokazuju finansijski izveštaji.\nU istoj razmeri povećani su i troškovi za poreze i doprinose na teret poslodavca – sa 127.721.000 dinara na 245.846.000 dinara.\nPredstavnici aerodroma su u odgovoru na pitanja Pištaljke potvrdili da tokom 2015. godine to akcionarsko društvo nije raspisivalo javne pozive za zapošljavanje.\nOni su u odgovoru dodali da je Aerodrom "Nikola Tesla" društveno odgovorna kompanija koja "stalno unapređuje radno okruženje i kontinuirano radi na unapređenju standarda u oblasti prava zaposlenih".\nPoslednjeg dana prošle godine aerodrom je imao 1.871 angažovanog radnika - 491 stalno zaposlenog, 762 na određeno vreme, 164 privremeno angažovanih i 454 preko omladinskih zadruga.\nGodinu dana ranije bilo je 18 manje stalno zaposlenih, 760 manje zaposlenih na određeno vreme, 548 više preko omladinskih zadruga i 41 više privremeno angažovanih.\nTa komisija je od decembra 2014. do novembra 2015. godine usvojila ukupno sedam zaključaka kojima je odobreno angažovanje novih radnika, mada prihodi aerodroma nisu porasli dovoljno da bi opravdali povećanje troška za plate.\nPrema tim zaključcima, aerodrom može da zaposli još radnika.\nJedini javnih poziv za prijem novih radnika bio je objavljen u julu i odnosio se na stručno osposobljavanje i usavršavanje.\nU tom jedinom javnom pozivu, aerodrom je tražio 65 kandidata za stručno usavršavanje, a primio je njih 26.\nProsečna neto zarada zaposlenih na Aerodromu „Nikola Tesla" sa poklonom za Božić i Uskrs i školskim priborom za decu zaposlenih, koji se dobija na početku školske godine, iznosi 76.360 dinara.\nK2_MORE_IN_THIS_CATEGORY « EPS vara one koji kradu struju\tPrve presude u korist roditelja zbog većih cena vrtića »


• Posle sedam godina, završene su pripreme za uvođenje sistema regionalnog upravljanja otpadom za sedam opština severne Bačke. Najveći deo sredstava obezbeđen nepovratno iz IPA fonda. Od 2017. godine, otpad će se nositi na regionalnu deponiju, a građani će razvrstavati kućno smeće\nMapa regiona sa transfer stanicama i reciklažnim dvorištima\nKada je između sedam opština severne Bačke – Bačke Topole, Malog Iđoša, Kanjiže, Sente, Čoke, Novog Kneževca i Subotice potpisan sporazum o izgradnji Regionalne deponije smeća, teško da će se neko još setiti koliko je prvobitno bilo planirano da bude rok njenog završetka, ali da se odužilo – odužilo se! Da li je i zbog čega bilo potrebno toliko godina da ova investicija bude realizovana i da postoji preduzeće „Regionalna deponija u izgradnji“? Ovo je prvo pitanje koje smo uputili Andrei Kikić, direktorici preduzeća.\n„Da bih odgovorila na to pitanje, smatram bitnim da objasnim proceduru koja je potrebna da se ovakva investicija realizuje. U najkraćem, počeli smo kao preduzeće sa aktivnostima od 1. marta 2008. godine i prvi zadatak bio nam je da izaberemo lokaciju za deponiju. Prema Prostornom planu grada Subotice, imali smo tri potencijalne lokacije od kojih je jedna je odmah otpala, a od ostale dve gradu smo predložili onu za koju smo mislili da je povoljnija. Odlučeno je da se za obe izradi Generalni projekat sa prethodnom studijom opravdanosti i njime je potvrđeno naše opredeljenje za parcelu između Oroma i Bikova. Državna reviziona komisija dala je za nju saglasnost, ali se nije složio predstavnik Kanjiže. Zakon traži konsenzus ili da Pokrajinski Sekretarijat nadležan za zaštitu životne sredine donese odluku i predloži je vladi Republike Srbije. To je učinjeno tokom 2009. i 2010. godine, kada je vlada odobrila predloženu lokaciju. Od tada, do sredine 2012. godine rešavani su imovinsko-pravni odnosi, izrađena sva potrebna tehnička dokumentacija, izvršena promena namene zemljišta od poljoprivrednog u građevinsko, a grad je postao vlasnik parcele. Paralelno smo radili na obezbeđivanju sredstava iz IPA fonda. Državna reviziona komisija dala je saglasnost na Studiju o opravdanosti, izrađena je Studija o proceni uticaja na životnu sredinu...“\nDa li je moglo brže?\nDve godine za izbor lokacije, dve godine za pripremu tehničke dokumentacije, kao i činjenica da je početak izgradnje Regionalne deponije bio u stalnom kašnjenju? Da li je sve moglo u kraćem periodu da se reši?\n„Nije bilo zastoja i nije bilo kašnjenja, jednostavno, postupak koji se morao sprovesti je zahtevao toliko vremena. (U pitanju je bilo nepovratnih oko 17 miliona evra – prim.M.R.). Moram da kažem da su polovinom 2012. godine obezbeđena sredstva iz IPA fonda, s tim da je finansijski sporazum između vlade Republike Srbije i Delegacije Evropske unije potpisan u decembru. Njime su se stekli uslovi da sredstva postanu aktivna, to jest dostupna i 2013. je sačinjena tenderska dokumentacija od oko 800 stranica, a javna nabavka je objavljena u listu Evropske unije 31. oktobra. Izvođačima su za pripremu ponuda na raspolaganju bila tri meseca, ali neki su tražili od Delegacije i dobili produženje za još mesec dana, jer je bio u pitanju zaista veliki tender. To je jedino zakašnjenje. Ponude su otvorene 3. marta 2014. godine i mesec dana nakon toga trajala je evaluacija -vrednovanje ponuda. Sledila je procedura o donošenju Odluke o izboru izvođača a ugovor je potpisan 25. avgusta“.\nKo su bili najpovoljniji ponuđači koji su dobili posao izgradnje Regionalne deponije, koliko će im biti plaćeno i kada je rok za završetak radova?\n„Izvođač je konzorcijum od dve firme iz Srbije i jedne iz Italije. To su „Set“ Šabac, „Instalinženjering“ Novi Sad i firma „Ibi“ iz Italije. Nakon potpisivanja ugovora, imali su rok od šest meseci da utvrde datum početka radova, ali su to učinili u prilično kratkom roku i odredili su 28. oktobar 2014. godine. S obzirom da je rok za realizaciju po ugovoru 27 meseci, oni treba da okončaju obaveze 28. januara 2017. godine. Za svaki dan zakašnjenja predviđeni su penali od 0,5 odsto vrednosti investicije! Pripremni radovi je trebalo da počnu u martu, ali s obzirom da je u međuvremenu izmenjen Zakon o planiranju i gradnji koji to ne predviđa, već zahteva odmah građevinsku dozvolu, početak će se desiti u julu i neće uticati, nadamo se, na krajnji rok “.\nSelekcija otpada – i po kućama!\nOsim dela deponije i objekata na samoj lokaciji, sa kompostilištem i linijom za separaciju otpada, sistem regionalnog upravljanja smećem, činiće i tri transfer stanice i osam reciklažnih dvorišta, objašnjava Andrea Kikić:\n„Za izgradnju transfer stanica smo takođe obezbedili sredstva iz IPA fonda kao i za reciklažna dvorišta pored njih. Svaka opština imaće po jedno takvo dvorište, a Subotica dva. U našem regionu oko 270.000 stanovnika generiše godišnje oko 80.000 tona otpada. Plan je da se otpad iz opština koje su udaljenije od Regionalne deponije dovozi auto-smećarima do transfer stanica gde će se pretovarati u takozvane rolokontejnere, kapaciteta 32 kubna metra i voziti do deponije. Korist transfer stanica je smanjenje transportnih troškova i zagađenja životne sredine jer će se manji broj vozila kretati do regionalne deponije. Uloga reciklažnih dvorišta biće da se građanima obezbedi prostor gde će moći da donesu svoj kabasti otpad – građevinski šut, zeleni otpad i posebne vrste otpada kao što su fluorescentne cevi, elektronski otpad, otpadna ulja, baterije i slično. U domaćinstvima, svako će dobiti po još jednu posudu za smeće u koju će odlagati isključivo papir, plastiku, metal i aluminijum. On će se odvoziti određenim danima. Preduzećima će biti kupljena vozila, autosmećari“.\nŠta će biti sa opasnim otpadom, kako će se on skladištiti i da li će građani moći da se u ovakvom sistemu upravljanja oslobode i elektronskog otpada?\n„U reciklažnim dvorištima će se obezbediti prostor za privremeno bezbedno skladištenje posebnog otpada za određeni period i postoje precizni propisi na koji to način treba da se uradi. Kada se sakupi određena količina, zavisno od tržišnih uslova ili će se voziti direktno u postrojenja za preradu te vrste otpada, ili na regionalnu deponiju gde će biti veći magacin za njegovo skladištenje, a odatle na preradu ili uništenje ili će se pak predati ovlašćenim operaterima. Elektronski otpad neće se odnositi iz kuća, nego će građani moći da ga donesu“.\nStručnjaci za ljudske resurse, angažovani od strane Evropske unije, rade na pripremi programa na koji način da se novi sistem upravljanja otpadom i potreba za selekcijom na samom izvoru nastanka, kod kuće, što bolje objasni i približi građanima, a to će se raditi tokom 2016. godine.\n„U vreme kada je odabrana lokacija za regionalnu deponiju, Bikovački put bio je u veoma lošem stanju, u međuvremenu je proširen na 5,5 metara i većim delom je presvučen novim asfaltom. Postoje problematične deonice gde je širina svega 4,2 metra i to unutar samog naselja. Zavod za urbanizam radi na tome kako da se proširi put, što je potrebno ne samo zbog ove investicije nego i transporta koji se inače odvija na njemu. Znamo da nije idealna situacija, ali na Bikovačkom putu neće biti većeg transporta prilikom izgradnje deponije nego u vreme kada je kampanja šećerne repe. Osim ovoga, nastojimo da se izgradi put koji će povezati Orom i Čantavir, u dužini od 7 kilometara. Za ovo su potrebna velika sredstva i grad je aplicirao za njih u Pokrajini, a ako to ne bude uspelo plan je da se pokuša kod IPA fonda“, kaže Andrea Kikić.


Obeležen Međunarodni dan volontera - Grad Prokuplje\nPromocija knjige Slobodana Šijana\nZavršeni radovi u školi u Balinovcu\nVolonterski centar Prokuplje je deljenjem balona i flajera građanima u centru grada na simboličan način obeležio 5. decembar, Međunarodni dan volontera. Za ovaj dan izradili su i figurice koje su poklanjali građanima,zajedno sa članovima inkluzivnog hora „Vrtirepići“,koji takođe radi u sastavu Volonterskog centra.\n– Volonterski centar Prokuplje okuplja stotinak mladih ljudi uglavnom srednjoškolaca,koji se aktivno uključuju u sve akcije,nesebično pružajući sve vidove potrebne pomoći,kaže predsednica Volonterskog centra Prokuplje Slađana Milosavljević.\nOna objašnjava da akcije sami osmišljavaju,ali da se uključuju i u akcije pomoći starim,invalidima,deci i podržavaju mnoge institucije i ustanove u realizaciji njihovih programa.\nTako su pružali podršku u kriznim situacijama,angažovali se na održavanju arheoloških lokaliteta,kao što je praistorijsko nalazište metalurgije u Pločniku i pomagali deci sa smetnjama u razvoju i invalidima na putu od kuće do škole.\n– Prokupački volonteri svojim angažovanjem i brojnim aktivnostima na vršnjačkoj edukaciji ukazuju građanima Prokuplja na probleme sa kojima se svakodnevno suočavamo u cilju pronalaženja najboljeg načina za njihovo rešavanje,naglasila je Milosavljević.\nVolonterski centar Prokuplje formiran je pre četiri godine u okviru projekta „Kultura i volonterizam“ koju je finansirala Kraljevina Norveška.


29-07-2017 07:52 Izdvojeno Srbija Ekonomija\nTvrdnje koje su se juče pojavile u nekoliko beogradskih medija u vezi sa navodnom transformacijom Er Srbije u lou kost kompaniju u potpunosti su iskonstruisane i netačne, saopštila je Er Srbija.\nEr Srbija ima čudne cene (Foto: Vikipedija)\nKao izvori za ove tvrdnje navedeni su neimenovani bivši zaposleni kompanije, kao i navodni pojedini putnici, čije su poruke sa društvenih mreža citirane u tekstu kao “krunski dokazi” za tvrdnje iznete u tekstu, saopštila je Er Srbija.\nEr Srbija se ne transformiše u lou kost kompaniju. Er Srbija sleće i nastaviće da sleće na glavne svetske aerodrome kao što su JFK u NJujorku, Hitrou u Londonu, Šarl de Gol u Parizu i druge. Lou kost kompanije uglavnom sleću na manje aerodrome, udaljene od velikih gradova u kojima su takse za korišćenje aerodromskih usluga mnogo niže. Er Srbija ima vrhunski Premium salon na Aerodromu „Nikola Tesla“ u Beogradu, najbolji na Balkanu, dok lou kost tako nešto po pravilu nemaju. Er Srbija ima sopstveni program za česte putnike (freqyent flyer program) Air Serbia Etihad Guest Program sa preko 110.000 članova do sada, koji gostima pruža čitav spektar mogućnosti za ekonomičnije putovanje i bolje ukupno iskustvo putovanja.\nLou kost kompanije nemaju ovakvu vrstu programa. Na kraju, lou kost kompanije lete „od tačke A do tačke B“ (point-to-point), dok kod Er Srbije možete da kupite karte za putovanja do 42 destinacije preko čvorišta u Beogradu, kao i do stotina drugih destinacija, koje su dostupne posredstvom Er Srbija kod-šer partnera. Dakle, Er Srbija ne može nikako da se transformiše u lou kost kompaniju.\nEr Srbija iz godine u godinu beleži stabilan rast, iako posluje na veoma izazovnom tržištu – sa snažnom konkurencijom, izrazito sezonalnim karakterom poslovanja (najviše posla je tokom letnjih meseci, dok je broj gostiju manji tokom zimskog perioda), stalnim fluktuacijama na tržištu goriva i slično. Ipak, i pored svega navedenog, srpska nacionalna avio-kompanija raste i razvija se. Ove nedelje, Er Srbija je objavila svoje najnovije operativne rezultate koji pokazuju rast u svim ključnim pokazateljima. Er Srbija je prevezla 1,12 miliona putnika tokom prvih šest meseci 2017. što predstavlja povećanje od 3 odsto u odnosu na isti period prošle godine (1,08 miliona). Kapacitet mreže za prevoz putnika Er Srbije, koji se iskazuje proizvodom broja raspoloživih sedišta i ukupno pređenih kilometara (ASK), porastao je 16 odsto u odnosu na prošlu godinu, na 1,93 milijarde (u poređenju sa 1,67 milijardi). Er Srbija dostigla je prosečnu iskorišćenost kapaciteta za prevoz putnika od 70,5 odsto u prvoj polovini 2017. godine pokazujući povećanje od 3 procentna poena u odnosu na 2016. sa posebno visokim nivoom popunjenosti sedišta u drugom kvartalu od 73,3 odsto. Kargo prevoz avio-kompanije zabeležio je značajan dvocifreni rast od 54,6 odsto, sa 2.988 tona pošte i tereta prevezenih u prvoj polovini 2017. u poređenju sa 1.932 iz prethodne godine. Pročitajte OVDE navode zašto bi Er Srbija trebalo da postane lou kost kommpanija. Izvor: Blic\nSletanje prvog aviona Er Srbija\nMISTERIJA: Zašto Ministarstvo poljoprivrede drži u tajnosti imena potencijalnih investitora u poljoprivredno zemljište?


O kompaniji | Građevinar\nIstorija Organizaciona struktura Sertifikati\nKompanija „Građevinar“ d.o.o. osnovana je 1989. godine u Beogradu, kao jedno od prvih privatnih preduzeća iz oblasti građevinarstva. Od samog osnivanja, kompanija se razvija u oblastima projektovanja, izgradnje, rekonstrukcije i adaptacije industrijskih, komercijalnih i stambenih objekata. Do sada, kompanija je uspešno realizovala preko 300 projekata na teritoriji Srbije i Bosne i Hercegovine. Danas je kompanija okrenuta isključivo poslovanju na lokalnom, srpskom tržištu, gde nastupa kao Generalni izvođač, najčešće po sistemu „ključ u ruke“.


Kako se kreću cene najma nekretnina u Subotici - 4zida.rs\n8. 12. 2020./ Jasmina Gavrilov Dražić / Prosečne cene nekretnina, Izdavanje nekretnina / 0 komentara\nPoznato je da je talas Covid krize uticao na ekonomiju čitave zemlje, ali i na tržište nekretnina. Kod izdavanja nekretnina u Subotici, kao i ostalim delovima Srbije, u jednom periodu se osetio pad aktivnosti. Veći broj studenata je u toku vanrednog stanja otkazao stanove koje iznajmljuje i vratio se svojim kućama. Zabrinuti zbog zdravstvene situacije, pojedini stanodavci su odlučili da pauziraju potragu za novim stanarima, a zakupci da pričekaju sa selidbom dok vanredno stanje ne prođe.\nIpak, većina subjekata na tržištu nekretnina svedoči da se sektor izdavanja vratio na nivo pre vanrednog stanja. U želji da ispita kako se kreću cene izdavanja u Subotici, ali i u drugim gradovima, 4zida.rs je predstavio kretanje prosečnih cena najma nameštenih stanova.\nRaspon cena nameštenih stanova, oglašenih na sajtu 4zida.rs, za najam u Subotici se kreće od 70 evra, do 500 evra. Prosečna cena garsonjera oglašenih na 4zida je 122 evra, a jednosobnih stanova 156 evra. Ukoliko želite da iznajmite stan sa dve sobe, potrebno je izdvojiti oko 200 evra, dok je prosečna cena oglašenih trosobnih stanova 280 evra. Ovo su podaci za nameštene stanove, a ukoliko birate prazne stanove, cena njihovog najma je nešto manja.\nPogledaj ponudu: IZDAVANJE STANOVA SUBOTICA\nZanimljivo je da je cena najma stanova svih struktura u Subotici ostala gotovo ista u prvom i drugom kvartalu ove godine, pri čemu vidimo da je vanredno stanje najviše uticalo na smanjenu aktivnost i potražnju, ali da nije u većoj meri uticalo na cene nekretnina.\nNajatraktivniji delovi grada, ako posmatramo prodaju i izdavanje, jesu Centar 1, 2 i 3, kao i Prozivka i Radijalac. Među studentima najpopularniji je Kertvaroš, upravo zbog blizine fakulteta.\nKupovina stanova za potancijalni najam\nSve je više novogradnje u Subotici. I pored toga, investitori navode da je i dalje potražnja veća od ponude, a da se većina stanova proda još u tzv. „sivoj fazi“. Najtraženiji su stanovi do 50m2 koji predstavljaju dobru investiciju i lako mogu da se izdaju. Ovo potvrđuje da naši sugrađani i dalje kao dobru praksu vide štednju u nekretninama.\nKljučne reči Suboticakirijastanovikućestanovi u subotici


IPARD turizam – Rang lista MERA 7\nOn 17 decembar 2020 / By Saša Petrović / Izvor Uprava za Agrarna plaćanja\nMinistarstvo poljoprivrede, šumarstva i vodoprivrede – Uprava za agrarna plaćanja je na svom sajtu objavilo rang listu prijava za odobravanje projekta u Prvom javnom pozivu za podnošenje zahteva za odobravanje projekta za IPARD podsticaje za diverzifikaciju poljoprivrednih gazdinstava i razvoj poslovanja.\nNa rang listi se nalazi ukupno 309 podnosioca Zahteva od kojih 277 dobilo bodove.\nPo konačnosti odluka o prigovorima, Uprava objavljuje konačnu rang-listu zahteva za odobravanje projekta na zvaničnoj internet stranici Uprave.\nDirektor Uprave donosi rešenja kojim odobrava projekte ako je administrativnom proverom i kontrolom na licu mesta utvrđeno da podnosilac zahteva ispunjava propisane uslove i ako postoje raspoloživa finansijska sredstva. Direktor Uprave donosi rešenja do utroška sredstava koja su opredeljena\nPodsetimo da je Javni poziv za podnošenje zahteva za IPARD podsticaje investicijama u ruralni turizam održan je od 01. jula do 30.oktobra 2020.godine. Prvobitni rok do koga su zahtevi mogli da budu podneti bio je 01. oktobar 2020. godine ali je zbog velikog interesovanja rok produžen do 30.oktobra.\nRang listu podnetih zahteva možete videti preuzeti OVDE..


Poskupeli pšenica i kukuruz - Ozon Media\nNagli skok cena pšenice i kukuruza na Produktnoj berzi u Novom Sadu za oko deset odsto uzrokovan je rastom cena tih žitarica na svetskom tržištu zbog povećane tražnje u zdravstvenoj krizi zbog pandemije, rekao je danas direktor Udruženja za unapređenje proizvodnje i izvoza žitarica i uljarica „Žita Srbije“, Vukosav Saković.\nOn je za Betu rekao da potražnja žitarica u svetu radi obezbeđenja prehrambene sigurnosti raste, pre svega kod velikih potrošača kao što su Kina, Bliski istok i afričke zemlje, a da cene u Srbiji pariraju svetskim cenama.\nBerzanski ugovori na Produktnoj berzi u Novom Sadu krajem prošle nedelje za kukuruz zaključivani su po cenama od 18,50 do 19,40 dinara po kilogramu bez poreza na dodatu vrednost (PDV), dok su ugovori o isporuci robe u luci zaključivani po ceni od 19,40 do 19,90 dinara po kilogramu bez PDV-a.\nCena kukuruza danas je nastavila da raste i skuplji je oko 30 para, a pre godinu dana kukuruz je bio 36 odsto jeftiniji i koštao je 14,10 dinara bez PDV.\nPšenicom se protekle nedelje trgovalo u širokom cenovnom rasponu od 20,50 dinara po kilogramu na početku nedelje do 22,50 dinara po kilogramu bez PDV-a, što je više za oko 11 odsto u odnosu na prethodnu nedelju. Cena je danas na berzi stagnirala.\nPoskupela je i soja i prodavana je po 46 dinara bez PDV, a godinu dana ranije koštala je oko 36 dinara po kilogramu.\nSaković je rekao da je drugi razlog povećanja cene pšenice suša i otežana setva u Rusiji.\nDodao je da se očekuje da se u Srbiji, zbog rasta cene, pšenicom zaseju veće površine, odnosno oko 600.000 hektara, dok je prošle godine pod tom kulturom bilo oko 560.000 hektara.\nOn je rekao da je pšenicom, pre nedavnih kiša, bilo zasejano samo deset odsto planiranih površina, ali je ovih dana, gde je mehanizacija mogla da uđe u njive, setva nastavljena.\n„Trebalo bi da se u optimalnom roku do kraja oktobra zaseje bar trećina planiranih površina ili oko 200.000 hektara“, rekao je Saković.\nProizvođači žitarica u Srbiji praktikuju, kako je rekao, da dok im cena raste da ih ne nude na prodaju u očekivanju maksimalne cene.\nIpak, izvoze se, prema rečima Sakovića, manje količine od nekoliko hiljada tona u afričke zemlje, a jedan od razloga za skroman izvoz je i nedostatak slobodnih barži jer su zauzete izvozom kukuruza.\n1. Novembar – Vi plaćate svu štetu ako izazovete udes bez zimskih guma\nRenovira se krčedinska biblioteka. Zavod za zaštitu spomenika kulture Sremska Mitrovica nadzire radove.


Stalno vam je prazan telefon? Spasite bateriju vašeg Androida uz ove korisne savjete - BIGportal.ba\n26 Oktobra, 2020 26 Oktobra, 2020 060\nNajčešći prigovor na efikasnost pametnih telefona usko je vezan uz njihovu bateriju. Korisnici nakon nekog vremena počnu da prigovaraju na to da im telefon traje kraće nego kad su ga kupili, da im neke aplikacije troše previše struje, pa i da nisu zadovoljni sa uređajem jer “se prerano gasi”.\nKada ste poslednji put proverili koje aplikacije troše najviše baterije? Vreme je za posetu “Opcijama”. Aplikacije vole da troše bateriju – neke toliko da počnu da ugrožavaju normalno korisničko iskustvo. Niko ne želi da poseže za punjačem nekoliko puta dnevno, ali na sreću odlazak u servis po novu bateriju nije jedino rešenje.\nKonačno, možete da isključite zvuk tastature i vibraciju. Sve što treba da uradite je da odete u “Opcije” i izaberete Sound > Advanced gde možete da isključite zvuk ili vibraciju, prenosi tportal. Nakon što ste zvuk doveli u red, vreme je da isključite opcije poput mobilnog hotspota ili, ako tako želite, isključite automatsko spajanje na Wi-Fi.\nŠta sa “gladnim” aplikacijama?\nPremda smo pobrojali popularne aplikacije koje troše najviše baterije, krivac u vašem slučaju može da bude nešto drugo. Ako niste sigurni koja aplikacija pravi najviše “štete”, otvorite opcije i idite do opcije za bateriju (Battery > More (Meni s tri tačkice) > Battery usage. Pod sekcijom koja prikazuje potrošnju baterije od poslednjeg punjenja videćete listu aplikacija sa postocima potrošnje. Nakon što ste saznali koja od njih troši najviše struje, možete jednostavno da ih koristite manje osim ako znate da ćete telefon uskoro spojiti na punjač.\nZeljka 26 Januara, 2021


Nakon Albanije i Kosovo uvodi naplatu putarine na autoputevima ⋆ Balkan PlusBalkan Plus\n18.09.2018 u 09:16\nNakon Albanije i Kosovo uvodi naplatu putarine na autoputevima\nUskoro se očekuje da će se vožnja nacionalnim autoputevima Kosova početi naplaćivati\nNakon uvođenja naplate na autoputu u Albaniji, Vlada Kosova takođe priprema isti plan kada je u pitanju naplata putarine na autoputevima u državi.\nRiječ je o autoputu Ibrahima Rugove koja povezuje Kosovo sa Albanijom, čija je izgradnja završena 2013. godine i autoput “Arbën Xhaferi” koji povezuje Prištinu sa Skopjem i očekuje se da bude završen do kraja ove godine.\nRexhep Kadriu, zamjenik ministra za infrastrukturu u Vladi Kosova, izjavio je za Radio Slobodnu Evropu da će slijedeće godine početi studija izvodljivosti o ovom pitanju. Ali, Kadri obećava da će cijena putarine biti pristupačni za građane Kosova.\n“U 2019. godini ući ćemo u proces izrade studije izvodljivosti i sačekati godinu ili dvije njegovu konačnu pripremu, dobijemo mišljenja, raspravljamo sa građanima, sa nevladinim organizacijama i utvrdimo cijenu naplate. Ali ta naplata na Kosovu će biti mnogo niža nego u Albaniji, rekao je Kadriu.


Novi Sad: Sednica Saveta za komunalne delatnosti, većina predloga usvojena | INFO 24\nNovi Sad: Sednica Saveta za komunalne delatnosti, većina predloga usvojena\nČlanovi Saveta za komunalne delatnosti su na danas održanoj sednici većinom glasova usvojili Predlog odluke o Komunalnoj miliciji. Osnovni razlog zbog koga se donosi nova odluka je stupanje na snagu Zakona o Komunalnoj miliciji od ove godine. Osim preimenovanja komunalnih policajaca u komunalne milicionare, ova Odluka je u svom predloženom tekstu implementirala nova zakonska rešenja tako da vršenje poslova Komunalne milicije mogu obavljati komunalni milicionari i bez službene uniforme, zatim kao posao Komunalne milicije propisuje se i vršenje kontrole nad primenom zakona kojim se uređuju državni simboli, data je mogućnost obrazovanja posebne organizacione jedinice u sastavu Komunalne milicije za potrebe unutrašnje kontrole rada komunalnih milicionara i zaposlenih u Komunalnoj miliciji i data su ovlašćenja komunalnih milicionara da u cilju otkrivanja i dokazivanja prekršaja vrše audio snimanja, zaustavljanje vozila i da prikupljaju obaveštenja, podatke i informacije od lica za koje se osnovano pretpostavlja da raspolaže istim. Ovim Predlogom odluke detaljno su regulisani odnosi i saradnja Komunalne milicije sa građanima, MUP-om, inspekcijskim službama, upravama, preduzećima, organizacijama i ustanovama Grada.\nČlanovi Saveta usvojili su i Predlog odluke o utvrđivanju kriterijuma za umanjenje obaveza plaćanja komunalnih usluga porodicama sa troje i više dece u 2020. godini. Predlukom odluke propisano je da će plaćanje trajati do završetka školovanja dece, a najduže do njihove 26. godine života, ukoliko redovno izmiruju jedinstven mesečni račun koji glasi na njihovo ime. Utvrđeno je da visina umanjenja obaveze plaćanja komunalnih usluga za porodice sa troje, četvoro i petoro dece iznosi 30%, za porodice sa šestoro, sedmoro i osmoro dece iznosi 40%, dok za porodice za devetoro i više dece iznosi 50%. Umanjenja se odnose na usluge koje pružaju JKP “Novosadska toplana”, JKP “Vodovod i kanalizacija” i JKP “Čistoća”, a naplaćuje ih JKP “Informatika” preko jedinstvenog mesečnog računa.\nSavet je prihvatio Predlog odluke o izradi Regionalnog plana upravljanja otpadom za Grad Novi Sad i opštine Bačka Palanka, Bački Petrovac, Beočin, Žabalj, Srbobran, Temerin i Vrbas za period od 2019-2028. godine. Regionalni plan upravnjanja otladom donosi se za period od 10 godina, a ponovo se razmatra svakih pet godina, i po potrebi revidira i donosi za narednih 10 godina. Grad Novi Sad kao nosilac aktivnosti na izradi Regionalnog plana sarađivaće sa Nemačkom razvojnom saradnjom – GІZ ІMRAST u okviru Projekta “Upravnjanje otpadom u kontekstu klimatskih promena (DKTI)”, koja će obezbediti i sredstva za izradu Regionalnog plana.\nNa današnjoj sednici usvojen je i zajedno sa ostalim predlozima upućen Skupštini grada na dalje razmatranje i Predlog odluke kojom se predlaže otuđenje građevinskog zemljišta u javnoj svojini Republike Srbije u javnu svojinu Grada Novog Sada. Građevinsko zemljište obuhvaćeno ovim Predlogom odluke nalazi se u severnom delu Grada, duž puta M-7, E-75 i u rejonu radne zone “Rimski šančevi” u K.O. Novi Sad III, a namenjen je za površinu javne namene – kompleks regionalne deponije u Novom Sadu.


Uskoro vakcinacija i u domovima zdravlja Vogošća, Hadžići i Ilijaš\nIz Ministarstva zdravstva Kantona Sarajevo poručuju da se revakcinacija građana vakcinisanih van Kantona Sarajevo i dalje se vrši na Zetri, isključivo vakcinom AstraZeneca\nMinistarstvo zdravstva Kantona Sarajevo i Koordinacioni tim za realizaciju vakcinacije protiv COVID-19 u Kantonu Sarajevo obavještavaju građane da od ponedjeljka, 23. augusta počinje vakcinacija bez najave na punktovima u domovima zdravlja Vogošća, Hadžići i Ilijaš, saopćila je Služba za protokol i press Kantona Sarajevo.\nPrema najavama Zavoda za javno zdravstvo Federacije Bosne i Hercegovine raspodjela vakcina Sinopharm će se izvršiti tokom ove sedmice prema svim kantonima. U skladu s tim, u navedenim domovima zdravlja na raspolaganju će se naći vakcine ovog proizvođača.\nNa vakcinalnom punktu na Zetri nastavlja se vakcinacija i revakcinacija kao i prethodnih dana. Svaki dan od 08 do 20 sati, bez najave, mogu doći svi punoljetni građani Kantona Sarajevo.\nIz Ministarstva zdravstva Kantona Sarajevo poručuju da se revakcinacija građana vakcinisanih van Kantona Sarajevo i dalje se vrši na Zetri, isključivo vakcinom AstraZeneca, saopćila je Služba za protokol i press Kantona Sarajevo.


Press Online :: Društvo :: Raiffeisen banka prva na tržištu ponudila bankarsku uslugu na bazi veštačke inteligencije\nU saradnji sa kompanijom „Saga d.o.o Beograd“ iz Beograda, razvijena je potpuno nova i jedinstvena bankarska usluga na domaćem tržištu – platforma za komunikaciju klijenata sa bankom, bazirana na veštačkoj inteligenciji. Reč je o softverskom rešenju koje je simbolično nazvano Rea (Raiffeisen Electronic Assistant), a za koje je specijalno dizajniran prigodan ženski lik androida. Korisnici – klijenti Raiffeisen banke, kao i oni koji to još uvek nisu, sve mogućnosti platforme mogu da koriste na vrlo jednostavan način – slanjem poruke Rei (odnosno Raiffeisen banci) kroz najčešće kanale komunikacije: Fejsbuk mesindžer ili Vajber. Na ovaj način mogu da postave bilo koje pitanje u vezi sa uslugama i proizvodima banke, pronađu najbližu filijalu i bankomat ili dobiju neku drugu relevantnu podršku, i to 24 časa/7 dana u nedelji, veoma brzo - sa svog mobilnog telefona ili računara!\nZa nešto mlađu ciljnu grupu, kao i za sve one koji u svojoj komunikaciji redovno koriste popularne emotikone na Vajberu, odnedavno su u ponudi i besplatni „stikeri“ sa likom Ree.\nUvođenjem ove novine, Raiffeisen banka nastavlja da prati rastući trend digitalizacije poslovanja.